༄༅། །རྡོ་རྗེ་ཕུར་པ་དྲག་པོའི་སྦྱིན་སྲེག་ཚར་གཅོད་མེའི་ལས་སྦྱོར་བལྟས་ཆོག་ཏུ་བཀོད་པ་བཞུགས་སོ། །

ན་མོ་ཤྲཱི་བཛྲ་ཀུ་མ་ར་ཡེ། ཆེ་བཙན་ཁྲོ་རྒྱལ་ཀུན་གྱི་སྟོབས་འདུས་པའི། །ཕྲིན་ལས་དྲག་པོ་དུས་མཐའི་མེ་དཔུང་གིས། །བདུད་དང་ལོག་འདྲེན་དགྲ་བགེགས་སྐད་ཅིག་ལ། །སྲེག་མཛད་རྡོ་རྗེ་གཞོན་ནུའི་ཞབས་ལ་འདུད། །དེ་ཡི་ཕྲིན་ལས་རྒྱུད་ལུང་ལས། །མངོན་སྤྱོད་གཙོར་སྟོན་དེའི་མཐར་ཡང༌། །མེ་ཡི་ལས་ལ་ཐུག་པའི་ཕྱིར། །སྲེག་པ་ཧོམ་གྱི་ལས་རིམ་བཤད། །ཅེས་བཤད་པའི་ཚིག་གིས་སྐབས་ཕྱེ་ན། འདིར་དགྲ་བགེགས་ཚར་གཅོད་དྲག་པོའི་ཧོམ་མའི་ལས་སྦྱོར་དགོད་པ་ལ་གསུམ། སྦྱོར་བ་བཅས་ཤོམ་གྱི་རིམ་པ། དངོས་གཞི་ལས་ཀྱི་ཁྲིགས། རྗེས་མཐར་སྡུད་ཀྱི་བྱ་བ་བཤད་པའོ། །དང་པོ་ནི། འདི་ཉིད་ཀྱིས་བསྙེན་སྒྲུབ་མཐར་སོན་ཅིང་ཀུན་རྫོབ་བྱང་ཆུབ་སེམས་ཀྱིས་ཀུན་ནས་བསླངས་ཏེ། ཉམས་པ་བདུན་ལྡན་སོགས་བསྒྲལ་བར་འོས་པའི་ཡུལ་ལ་ཞེ་སྡང་དྲག་པོའི་རྣོ་ངར་དང་ལྡན་པའི་རྣལ་འབྱོར་པས། གདོད་ནས་གྲུབ་པའི་དུར་ཁྲོད་སོགས་དྲག་པོའི་ལས་ལ་བསྔགས་པའི་ས་གཞི་འཇིགས་ཤིང་སྐྱི་གཡའ་བ་རྣམས་སུ། ལོ་ཟླ་ཚེས་གྲངས་དུས་ཚོད་རྩུབ་ཅིང་གཟའ་སྐར་འཕྲོད་སྦྱོར་ངན་པའི་དུས་སུ། གདུག་པའི་ས་སྣ་གསུམ་ལས་བྱས་པའི་སྟེགས་བུ་རྒྱར་མདའ་གང་དང་དཔངས་སུ་ཇི་ལྟར་འཚམས་པའི་ཁར། ཐལ་ཚོན་གྱིས་མ་ཏྲཱཾ་གཟུགས་བཅོས་པའི་ལྟོ་བར་ཐབ་ཁུང་གྲུ་གསུམ་ཁ་ཁྱེར་དང་བཅས་པ། དབུས་སུ་འཁོར་ལོ་མཐིང་ནག་རྩིབས་བཅུ་པའི་ལྟེ་བར། ཆོས་འབྱུང་མཐིང་ནག་རཾ་ཡིག་གིས་མཚན་པ་བྲིས། ཐབས་ཀྱི་ནང་ངོས་སུ་དུག་ཤིང་དང་ཚེར་མ་ཅན་གྱི་བུད་ཤིང་དུག་ཁྲག་གིས་སྦགས་པ་བརྩིགས་པའི་ནང་དུ་མེ་ཚང་བཅའ། ཐབ་ཀྱི་ཟུར་གསུམ་དུ་ཤིང་གསུམ་མཆེ་བའི་ཚུལ་དུ་བསླང༌། སློབ་དཔོན་གྱི་གཡས་ངོས་སུ་བསྲེག་རྫས་བདུད་རིམ་པར་འགོད་པ་སྟེ། མེ་སྲོག་འཛིན་པའི་རྫས་ཡམ་ཤིང་ཟུར་གསུམ་པ་སོར་བཅུ་གཉིས་པ་དུག་ཁྲག་དང་ཚུལ་ཞུན་གྱིས་སྦགས་པ། རྩ་བའི་རྫས་དུག་ཤོག་ལ་དགྲ་བགེགས་ཀྱི་རཱུ་པ་མིང་རུས་བླ་དྭགས་གནས་ཡིག་དང་བཅས་པ་སྔགས་ཀྱི་གྲངས་འཛིན་དང་མཉམ་པའམ། དཀའ་ལིང་བྲིས་པ་མ་འབྱོར་ན་དམར་ལིང་ཟན་ལ་བཏབ་པ་མིང་རུས་ཅན་དུ་དཀར་ཐིག་གདབ་ཀྱང་རུང༌། དྲག་པོའི་རྫས་ཤ་སྣ་སྙིང་སྣ་བག་ཕྱེ་དང་བསྲེས་པའི་རིལ་བུ་གྲངས་ལྡན། གནད་དབབ་ཀྱི་རྫས་སྦལ་སྦྲུལ་ཉ་ཁྱི་ལ་སོགས་པའི་ཤ་དུག་སྣ་དང་བསྲེས་པའི་རིལ་བུ་གྲངས་ལྡན། གསོད་པའི་རྫས་ལྕགས་ཟངས་རྡོའི་ཕྱི་མ་གསུམ་གཅིག་ཏུ་བསྲེ་བ། མྱོས་བྱེད་ཀྱི་རྫས་དྷ་དྷུར་དུག་ཁྲག་དང་བསྲེས་པའི་རིལ་བུ་གྲངས་ལྡན། ཚ་བའི་རྫས་ཏིལ་ནག་ཡུངས་ནག་ཟིར་ནག་པོ་གསུམ་གཅིག་ཏུ་བསྲེབ་བཅས་རྫས་འདི་རྣམས་ལྕགས་ལ་སོགས་པའི་སྣོད་དུ་གྲལ་རིམ་གྱི་བཀོད། གྲངས་འཛིན་ནི་ཉུང་མཐའི་དབང་དུ་བྱས་ཏེ་དྲང་སྲོང་ལ་བདུན་གཙོ་བོ་ལ་ཉེར་གཅིག་འཁོར་ལ་རེ་རེ་བྱས་ན་ལིངྒ་དང་རིལ་བུ་རྣམས་བཞི་བཅུ་རྩ་བདུན་ཉུང་མཐའི་ལོངས་སྐབས་ཡོད་ན་གྲངས་གང་ཐོབ་དེས་རིགས་འགྲེས་ཏེ་ཤེས་པར་བྱའོ། །གཡོན་ངོས་སུ་གོང་གི་རྫས་འདི་རྣམས་ལས་སྦྲུས་པའི་གཏོར་མ་དཔལ་བཤོས་ཟུར་གསུམ་ལ་འཁོར་ཐེབ་ཀྱུ་ཟུར་གསུམ་ལྷ་གྲངས་དང་མཉམ་པས་བསྐོར་བ་གཅིག་དང་ཁ་གསོ་ཐེབ་ཀྱུ་གཅིག་བཅས་བཤམས། གཡས་གཡོན་དུ་སྨན་རཀ མདུན་དུ་ཁྲག་གི་མཆོད་ཡོན་སོགས་དྲག་མཆོད་ཕྲེང་ཚར་གཉིས་གཉིས་ཏེ་བཞི། མེ་ལྷའི་གཏོར་མ་ཟུར་གསུམ་གཉིས་བཅས་བཤམས། གཞན་ཡང་གདབ་ཁའི་ཡོ་བྱད་འོས་བབ་བཞི་དང༌། ཚིལ་ཞུན་དང་མར་ནག་བསྲེས་པའི་མར་ཁུ། ཐུན་དང་རླུང་གཡབ་མི་ལྤགས་ཀྱི་གཡབ་མོ་སོགས་ཉེར་མཁོའི་ཡོ་བྱད་ཐམས་ཅད་འདུ་བྱ། སློབ་དཔོན་གྱི་མདུན་དུ་བསངས་ཆབ་རྡོར་དྲིལ་དགང་བླུགས་ཁ་སྦྱར་འཐོར་ནས་ལས་ཕུར་སོགས་བཀོད། ཐབ་དང་རང་གི་བར་མེ་ཡོལ་ཀྱང་བརྒྱན་པར་བྱའོ། །གཉིས་པ་ནི། བརྒྱུད་འདེབས་ནས་བཟུང་སྐྱབས་སེམས་བདུན་རྣམ་དག་བཀའ་སྒོ་འདི་རུ་མ་འདུག་གཞན་དུ་དེངས་ཞེས་པའི་མཚམས་སུ། ས་ཡི་ཕྱོགས་འདིར་རྡོ་རྗེ་འཛིན་པ་བདག་གིས། དཔལ་ཧེ་རུ་ཀ་ཞེ་སྡང་རྡོ་རྗེའི་རྣལ་འབྱོར་བསྒོམས་ནས་ཧོ་མའི་ཆོ་ག་བྱ་ཡིས་སོགས་ནས་གྱུར་ཏ་རེའི་མཚམས་སུ་རོལ་མོ་དྲག་བརྡུང་སྔགས་དང་བཅས་པས་བསྐྲད། བསྲུང་འཁོར་ནས་བཟུང་བདག་བསྐྱེད་བཟླས་པ་ཡན་གྲུབ་པར་བྱའོ། །དེ་ནས་ཆོས་གོས་ནག་པོ་གྱོན་རུས་པའི་རྒྱན་དང་རཀྴའི་ཕྲེང་བ་སེ་རལ་ཁར་འཕྱངས། ཞིང་ཆེན་གྱི་གདན་ལ་འཁོད། དཔའ་བོའི་བཏུང་བ་འཐུང་ཞལ་ལྷོར་ཕྱོགས་ཏེ། སྔར་ལས་བྱང་གི་ཐོག་མར་བསངས་ཆུ་སྒྲུབ་ན་དེས་འཐུས་ཤིང༌། མ་སྒྲུབ་ན་སྐབས་འདིར་ལས་བུམ་བདུད་རྩི་འཁྱིལ་བ་བསྐྱེད་བཟླས་འོད་ཞུ་བྱ། དེ་ནས་སྒྲུབ་མཆོག་དང་འབྲེལ་ན་བདག་བསྐྱེད་མི་བསྡུ་བར་འཇུག་པ་སྟེ། ཨོཾ་བཛྲ་ཀཱི་ལི་ཀཱི་ལ་ཡ་སརྦ་བིགྷྣ་བཾ་ཧཱུཾ་ཕཊ། ཕཊ་ཛཿཞེས་བརྗོད་པས་རང་ཉིད་དཀྱིལ་འཁོར་གྱི་གཙོ་བོ་ལས་མར་མེ་གཅིག་ལས་གཉིས་མཆེད་ཀྱི་ཚུལ་དུ་རྡོ་རྗེ་གཞོན་ནུ་ཞལ་གཅིག་ཕྱག་གཉིས་པའི་རྣམ་པས་འཐོན་ནས་སྦྱིན་སྲེག་གི་ལས་རིམ་ལ་འཇུག་པར་གྱུར། ཞེས་བརྗོད། སྲེག་རྐྱང་གི་དབང་དུ་བྱས་ན། ཧཱུཾ་སྣང་སྲིད་སྣོད་བཅུད་སོགས་ནས་སྤྲོས་མེད་ཆོས་ཀྱི་དབྱིངས་སུ་དག་པ་དེའི་ངང་ལས། ཧཱུཾ་ཧཱུཾ་ཧཱུཾ་ཞེས་བརྗོད་ནས་བདག་ཉིད་དཔལ་ཆེན་རྡོ་རྗེ་གཞོན་ནུ་ཞལ་གཅིག་ཕྱག་གཉིས་པའི་རྣམ་པར་ལངས་ཏེ་སྦྱིན་སྲེག་གི་ལས་རིམ་ལ་འཇུག་པར་གྱུར། ཞེས་བརྗོད། དེ་ནས་རྡོར་དྲིལ། ཨ་མྲྀ་ཏས་སངས། སྭ་བྷ་ཝས་སྦྱངས། སྟོང་པའི་ངང་ལས། རྡོ་རྗེ་ཐབས་ཀྱི་རང་བཞིན་ཡེ་ཤེས་ལྔའི་ངོ་བོ། ཨོཾ་མཧཱ་བཛྲ་ཧཱུཾ། ཞེས་ལག་པ་གཡས་ཀྱིས་རྡོ་རྗེ་ཐུགས་ཀར་བཟུང༌། དྲིལ་བུ་ཤེས་རབ་ཀྱི་རང་བཞིན་སྟོང་ཉིད་ཆོས་ཀྱི་སྒྲ་དབྱངས་སྒྲོག་པ། ཨོཾ་བཛྲ་གཎྜེ་ཨཱཿ གཡོན་པས་དྲིལ་བུ་དཀྲོལ་ཞིང་དཀུར་བརྟེན། གཉིས་ཀའང་དོན་དམ་བྱང་ཆུབ་སེམས་ཀྱི་རང་བཞིན། ཨོཾ་སརྦ་ཏ་ཐཱ་ག་ཏ་མཧཱ་ཨ་ནུ་རཱ་ག་ཎ་བཛྲ་སྭ་བྷ་ཝ་ཨཱཏྨ་ཀོ྅ཧཾ། ཞེས་འཁྱུད་རྒྱ་བྱས་ཏེ་དམ་ཚིག་གསུམ་དྲན་པར་བྱ། ཆོ་ག་མ་རྫོགས་ཀྱི་བར་དུ་ཡིད་ཏིང་ངེ་འཛིན། ལག་པ་རྡོར་དྲིལ་དང་མ་བྲལ་བར་བྱའོ། །དེ་ནས་དགང་བླུགས་བསངས་སྦྱངས། རང་གི་སྙིང་ག་ནས་འཕྲོས་པའི་འོད་ཟེར་གྱིས་ཡེ་ཤེས་ལྷའི་ཐུགས་རྒྱུད་བསྐུལ། ཐབས་དང་ཤེས་རབ་ཀྱི་རང་བཞིན་ཡེ་ཤེས་སེམས་དཔའ་འོད་ཟེར་གྱི་ཚུལ་དུ་དགང་བླུགས་ལ་ཐིམ་པས་དངོས་གྲུབ་ཐམས་ཅད་འབྱུང་བའི་དམ་ཚིག་གི་ཡོ་བྱད་དུ་གྱུར། ཞེས་བརྗོད། དེ་ནས་མཆོད་རྫས་བསངས་སྦྱངས། སྟོང་པའི་ངང་ལས། ཨ་ལས་ལྕགས་སྣོད་གྲུ་གསུམ་གྱི་ནང་དུ་ཁྲག་གི་མཆོད་ཡོན། དུག་ཆུའི་ཞབས་བསིལ། དབང་པོའི་མེ་ཏོག ཚིལ་ཆེན་གྱི་བདུག་སྤོས། ཞུན་ཆེན་གྱི་མར་མེ། མཁྲིས་པའི་དྲི་ཆབ། ཤ་ཆེན་གྱི་ཞལ་ཟས། ཐོད་རྔའི་རོལ་མོ། འདོད་ཡོན་ལྔ་ལ་སོགས་པ་དགྲ་བགེགས་བསྒྲལ་བ་ལས་བྱུང་བའི་མཆོད་སྤྲིན་ནམ་མཁའི་མཐའ་ཀླས་པས་རྒྱས་པར་འགེངས་པར་གྱུར། ཨོཾ་བཛྲ་ཨརྒྷཾ་ཨཱཿཧཱུཾ་ནས་ཤཔྟ་པཉྩ་ཀཱ་མ་གུ་ན་ཨཱཿཧཱུཾ། ཨོཾ་ཨཱཿཧཱུཾ་སརྦ་པཉྩ་ཨ་མྲྀ་ཏ་ཧཱུཾ་ཧྲཱིཿཋ། ཨོ་ཨཱཿཧཱུཾ་མཧཱ་རཀྟ་ཛྭ་ལ་མཎྜ་ལ་ཧཱུཾ་ཧྲཱིཿཋ། ཨོཾ་ཨཱཿཧཱུཾ་མཧཱ་བ་ལིངྟ་ཏ་ཛྭ་བ་ལིངྟ་བ་ལ་བྷ་ཏི་གུ་ཧྱ་ས་མ་ཡ་ཧཱུཾ་ཧྲཱིཿཋ། ཞེས་མཆོད་རྫས་བྱིན་གྱིས་བརླབས། དེ་ནས་སྲེག་རྫས་རྣམས་བསངས་སྦྱངས། སྟོང་པའི་ངང་ལས། ཨ་ལས་བྱུང་བའི་ཐོད་པ་དུང་ཆེན་གྱི་སྣོད་སྟོང་གསུམ་དང་མཉམ་པའི་ནང་དུ། ནྲྀ་དང་ཏྲི་ལས་དགྲ་བགེགས་ཀྱི་ཕུང་ཁམས་སྐྱེ་མཆེད་ལས་བྱུང་བའི་སྲེག་རྫས་ངོ་བོ་ཟག་མེད་ཡེ་ཤེས་ཀྱི་བདུད་རྩི་ལ། རྣམ་པ་ཤ་ཁྲག་རུས་པའི་ཕུང་པོ་ལྷ་ཚོགས་དགྱེས་པར་བསྐྱེད་པའི་མཆོད་སྤྲིན་ནམ་མཁའི་ཁམས་གང་བར་གྱུར། ཨོཾ་བཛྲ་ཀཱི་ལི་ཀཱི་ལ་ཡ་སརྦ་བིགྷྣ་བཾ་ཧཱུཾ་ཕཊཿ ནྲྀ་ཏྲི་གནོད་བྱེད་དགྲ་བགེགས་མཱ་ར་ཡ་ཛ་ཛཿ ཞེས་བྱིན་གྱིས་བརླབས། མཚམས་བཅད་གོང་གི་ལས་བྱང་གི་འཐུས་པར་བྱས་ཏེ་མ་སྤྲོས། དེ་ནས་ཚེར་ཤིང་གསུམ་ཚན་ཐོགས་ཏེ། ཨ་མྲྀ་ཏས་བསངས། ཚེར་ཤིང་འདི་ནི་སྲ་ཞིང་རྩུབ། །ས་ལ་སྐྱེས་པའི་རྣོ་ངར་ཅན། །དཀོན་མཆོག་གསུམ་ལ་གནོད་བྱེད་པའི། །དགྲ་དང་བགེགས་རྣམས་སྲུང་བྱེད་ཡིན། །བགེགས་རྣམས་ཞི་བར་མཛད་དུ་གསོལ། །ཨོཾ་བཛྲ་ས་ཏྭ་ཨཱཿ ལན་གསུམ་གྱི་ཁ་ཁྱེར་བཀོད། དེ་ནས་གདོལ་བ་བཤན་པའི་ཁྱིམ་ནས་བླངས་པའི་མེ་ཨ་མྲྀ་ཏས་བསངས། ཨོཾ་ཨགྣ་ཡེ་ཧ་བྱ་ཀ་ཛ་ཛཿ དགྲ་བགེགས་དམ་སྲི་འབྱུང་པོ་མཱ་ར་ཡ་ཛྭ་ལ་རཾ། ཞེས་རླུང་གཡབ་ཀྱིས་མེ་སྤོར། ཨོཾ་ཨགྣ་ཡེ་དགྲ་བགེགས་དམ་སྲི་འབྱུང་པོ་ཛྭ་ལ་རཾ། ཞེས་མར་ནག་ལན་བདུན་གྱིས་མེ་གསོ་བར་བྱའོ། །དེ་ནས་ཐབ་བསངས་སྦྱངས། སྟོང་པའི་ངང་ལས། ཨེ་ལས་དྲག་པོའི་ཐབ་ཁུང་ཟུར་གསུམ་པ་རྣམ་པར་ཐར་པ་གསུམ་གྱི་གཞལ་མེད་ཁང༌། དུག་གསུམ་སྲེག་པའི་མེ་དཔུང་རབ་ཏུ་འབར་བའི་ཀློང་ན། ར་སྐྱེས་ཁམ་ནག་ཐོད་པའི་སྒ་ལ་མི་ལྤགས་ཀྱིས་གཡོགས་པ་སྦྲུལ་ནག་གི་གོང་སྨད་བྱས་པའི་སྟེང༌། རཾ་ཡིག་ཡོངས་སུ་གྱུར་པ་ལས། ཟ་བྱེད་དཔལ་འབར་མེ་ལྷ་དམར་ནག་ཁྲོ་གཏུམ་འཇིགས་སུ་རུང་བ། ཞལ་གཅིག་ཕྱག་བཞིའི་དང་པོས་ཧོམ་གཟར་དང་མེ་དཔུང༌། འོག་མ་གཉིས་ཀྱིས་བགྲང་ཕྲེང་དང་དྲག་པོའི་ལྕགས་ཕུར་བསྣམས་པ། ཐོར་ཚུགས་རི་དྭགས་དོན་ཡོད་གྲུབ་པས་རྒྱས་བཏབ་པ། སྐུ་ལ་དུར་ཁྲོད་ཀྱི་ཆོས་ཀྱིས་བརྒྱན་ཅིང་ཞབས་གཉིས་རོལ་པའི་སྟབས་ཀྱིས་ཡེ་ཤེས་ཀྱི་མེ་དཔུང་འབར་བའི་དབུས་ན་བཞུགས་པའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུྂ། དེ་ལས་འོད་ཟེར་འཕྲོས་པས་ཤར་ལྷོའི་མཚམས་ནས་ཡེ་ཤེས་ཀྱི་མེ་ལྷ་འཁོར་དང་བཅས་པ་བཛྲ་ས་མཱ་ཛཿ དེ་ནས་སྐྱབས་སྦྱིན་གྱི་ཕྱག་རྒྱས་མཐེ་བོང་རྣ་བའི་རླུང་དུ་གཡབ་སྟེ་སྤྱན་འདྲེན་པ་ནི། ཨོཾ། དད་པ་དང་ནི་དམ་ཚིག་གིས། །ཚུར་བྱོན་ཚུར་བྱོན་འབྱུང་པོ་ཆེ། །དགྲ་བགེགས་གདུག་པ་ཚར་གཅོད་ཕྱིར། །དྲང་སྲོང་ཆེན་པོ་ད་ཚུར་གཤེགས། །ཆིབས་སུ་ར་སྐྱེས་ཁམ་པ་ཆིབས། །ཕྱག་ན་མེ་ཡི་འཁོར་ལོ་བསྣམས། །ཕྲིན་ལས་བསྒྲུབ་ཕྱིར་གཤེགས་སུ་གསོལ། །ཨོཾ་ཨགྣ་ཡེ་ཨེ་ཧྱེ་ཧི་ས་མ་ཡ་ཛཿ དེ་ནས་ཕྱི་འབྲངས་བསྐྲད། ཕྱག་རྒྱས་བཅས་ཛཿཧཱུཾ་བཾ་ཧོཿ དམ་ཚིག་པ་དང་གཉིས་སུ་མེད་པར་གྱུར། བཞུགས་གསོལ་ནི། ཧཱུཾཿ འབར་བའི་རྒྱལ་པོ་ཆེན་པོ་ཁྱོད། །འདོད་པའི་དོན་ཀུན་བསྒྲུབ་བྱའི་ཕྱིར། །བདག་གི་གནས་མཆོག་དམ་པ་འདིར། །འབར་བའི་གདན་ལ་བཞུགས་སུ་གསོལ། །ས་མ་ཡ་ཏིཥྛ་ལྷན། བྱོན་སྐྱེམས་ཀྱི་ཚུལ་དུ་ཁྲག་གི་མཆོད་ཡོན་ཐོགས་ཏེ། ཨོཾ་ཨགྣི་དེ་བ་བཛྲ་ཨརྒྷཾ་པྲ་ཏཱིཙྪ་སྭཱཧཱ། ཞེས་འབུལ། དུག་ཆུའི་ཞབས་བསིལ་ཐོགས་ཏེ། ཨོཾ་ཨགྣི་དེ་བ་བཛྲ་པདྱེཾ་པྲ་ཏཱིཙྪ་སྭཱཧཱ། ཞེས་འབུལ། ཧཱུཾ། ཚངས་པ་འཇིག་རྟེན་མགོན་གྱི་སྲས། །བདུད་དང་དགྲ་བགེགས་བརླག་མཛད་ཅིང༌། །ཇི་ལྟར་འདོད་པའི་དོན་སྒྲུབ་པ། །གཟི་བརྗིད་རྒྱལ་པོ་ཕྱག་འཚལ་ལོ། །ཞེས་ཕྱག་འཚལ། དེ་ནས་མཆོད་པ་ནི། ཧཱུཾ། སྟོང་གསུམ་ཞིང་ཀུན་ཡོངས་གང་བའི། །རྨད་བྱུང་འདོད་ཡོན་ཉེར་སྤྱོད་ལྔ། །ཤ་ཁྲག་དབང་པོ་ཚིལ་རུས་དང༌། །གཉིས་མེད་མཉམ་སྦྱོར་ཨ་མྲྀ་ཏ། །བ་ལིང་གཏོར་མ་རཀྟ་སོགས། །ཟ་བྱེད་མེ་ལྷའི་ཚོགས་ལ་འབུལ། །དགྲ་བགེགས་སྒྲོལ་ཕྱིར་བཞེས་སུ་གསོལ། །དབང་པོའི་མེ་ཏོག་སོགས་ཉེར་སྤྱོད་རེ་རེ་བཞིན་ཐོགས་ཏེ། ཨོཾ་ཨགྣི་ཀྲོ་དྷ་ས་པཱ་རི་ཝ་ར་བཛྲ་པུཥྤེ་པྲ་ཏིཙྪ་སྭཱཧཱ། དེ་བཞིན་ཤཔྟའི་བར་གྱིས་མཆོད། ཨོཾ་ཨགྣི་ཀྲོ་དྷ་ས་པཱ་རི་ཝ་ར་པཉྩ་ཀཱ་མ་གུ་ཎ་པཱུ་ཛ་ཁཱ་ཧི། དེ་བཞིན་སྨན་རཀ་གཏོར་མ་རེ་རེ་བཞིན་ཐོགས་ཏེ། ཨོཾ་ཨགྣི་ཀྲོ་དྷ་ས་པཱ་རི་ཝ་ར་སརྦ་པཉྩ་ཨ་མྲྀ་ཏ་པཱུ་ཛ་ཁཱ་ཧི། ཨོཾ་ཨགྣི་སོགས་ནས་མཧཱ་རཀྟ་པཱུ་ཛ་ཁཱ་ཧི། མཧཱ་བ་ལིངྟ་པཱུ་ཛ་ཁཱ་ཧིས་ཕུལ། དེ་ནས་བསྟོད་པ་ནི། ཧཱུཾ། མེ་ལྷའི་རྒྱལ་པོ་དྲང་སྲོང་མཆོག །བདུད་བཞི་འཇོམས་མཛད་ཕྱག་བཞི་པ། །ལས་ཀུན་འགྲུབ་མཛད་འོས་པོ་ཆེ། །སྔོན་ཚེ་དུས་ན་ལྷ་ཡི་མཆེད། །ད་ལྟ་རྣལ་འབྱོར་སྒྲུབ་པའི་མཆེད། །གདུག་པ་འདུལ་མཛད་ཁྱོད་ལ་བསྟོད། །ཅེས་བསྟོད་ནས་མར་ཁུ་ཐོགས་ཏེ། མེ་ལྷའི་ལྗགས་རྡོ་རྗེ་རྩེ་མོ་གཅིག་པ་རཾ་གྱིས་མཚན་པ། དགང་གཟར་བླུགས་གཟར་གྱི་ཁ་ལ་ཧཱུཾ་མཐིང་ནག་རེ་འབར་བས་མཚན་པར་གྱུར། །ཨོཾ་ཨགྣ་ཡེ་སྭཱཧཱ། ལན་བདུན་གྱིས་བཀང་བའི་དགང་བླུགས་ཁ་སྦྱར་བ་ཁྲོ་བོའི་ཁུ་ཚུར་གྱིས་བཟུང་ནས་པུས་མོ་ལས་མི་འདའ་བར་གཡོན་དུ་བསྐོར་ཞིང༌། ཨོཾ་ཨགྣ་ཡེ་དཱི་བྱ་དཱི་བྱ་ཤུདྷེ་མཧཱ་ཤྲཱི་ཧ་བྱ་ཀ་བྱ་ཝ་ཧ་ནཱ་ཡ། བདག་ཅག་དཔོན་སློབ་རྒྱུ་སྦྱོར་འཁོར་དང་བཅས་པ་རྣམས་ལ་གནོད་ཅིང་འཚེ་བར་བྱེད་པའི་འགལ་རྐྱེན་མི་མཐུན་པའི་ཕྱོགས་སྤྱི་དང༌། ཁྱད་པར་བསམ་པ་ངན་པ་ཡིད་ལ་འཆང་ཞིང་སྦྱོར་བ་རྩུབ་པ་ལག་ཏུ་ལེན་པའི་དགྲ་བགེགས་ཆེ་གེ་མོ་བྱད་མ་རྦོད་གཏོང་དང་བཅས་པ་ཐམས་ཅད་མཱ་ར་ཡ་རྦད། ཅེས་ལན་གསུམ་གྱིས་ཕུལ། དེ་ནས་ཡཾ་ཤིང་ཐོགས་ཏེ། ཨོཾ་ཨགྣ་ཡེ་ཛྭ་ལ་ཡ་གནོད་བྱེད་དགྲ་བགེགས་བྱད་མ་རྦོད་གཏོང་དང་བཅས་པ་ཐམས་ཅད་མཱ་ར་ཡ་ཕཊ། ལན་བདུན་གྱིས་ཕུལ། འདོད་གསོལ་ནི། ན་མོ་རིག་པའི་རྒྱལ་པོ་དྲང་སྲོང་མེ་ལྷ་ཁྱོད་ཀྱིས་སྲེག་རྫས་ལྷའི་ཞལ་དུ་འབུལ་བ་དང་མེ་ཉིད་ཡེ་ཤེས་ཀྱི་མེར་མཛད་ནས་བདག་གི་ཕྲིན་ལས་མ་ལུས་པ་ཡིད་བཞིན་དུ་འགྲུབ་པར་མཛད་དུ་གསོལ། ཞེས་བརྗོད། དེ་ནས་མར་ནག་ཐོགས་ཏེ། ཨོཾ་ཨགྣ་ཡེ་ཛྭ་ལ་ཡ་གནོད་བྱེད་དགྲ་བགེགས་བྱད་མ་རྦོད་གཏོང་དང་བཅས་པ་ཐམས་ཅད་མཱ་ར་ཡ་ཕཊ། ལན་བདུན་གྱིས་ཕུལ། དེ་ནས་འདོད་གསོལ། ན་མོ་རིག་པའི་རྒྱལ་པོ་དྲང་སྲོང་མི་ལྷ་ཁྱོད་ཀྱིས་སོགས་ནས་མཛད་དུ་གསོལ་གྱི་བར་སྔར་ལྟར་བརྗོད། དེ་ནས་རྫས་གཞན་རྣམས་ལ་དགུག་གཞུག་བྱ་བ་ནི། ན་མོ་རིག་འཛིན་རྩ་བརྒྱུད་ཀྱི་བླ་མ་རྣམས་ཀྱི་བཀའ་བདེན་པ་དང༌། དཔལ་ཆེན་རྡོ་རྗེ་གཞོན་ནུའི་ལྷ་ཚོགས་རྣམས་ཀྱི་བཀའ་བདེན་པ་དང༌། ཁྱད་པར་དུ་མེ་ལྷ་དཔལ་འབར་ཟ་བྱེད་ཆེན་པོ་འཁོར་དང་བཅས་པ་རྣམས་ཀྱི་བཀའ་བདེན་པ་དང༌། བདེན་པ་དེ་རྣམས་ཀྱི་མཐུ་དང་ནུས་པ་ལ་བརྟེན་ནས། བདག་ཅག་དཔོན་སློབ་རྒྱུ་སྦྱོར་གྱི་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ་གནོད་ཅིང་འཚེ་བར་བྱེད་པའི་དགྲ་བགེགས་བྱད་མ་ལྷ་སྲུང་དང་བཅས་པ་ཐམས་ཅད་དམིགས་པའི་རྟེན་ལིངྒ་དང་དྲག་རྫས་འདི་རྣམས་ལ་ཁུག་ཅིག བཛྲ་ཨངྐུ་ཤ་ཛཿ བཛྲ་པཱ་ཤ་ཧཱུཾ། བཛྲ་སྥོ་ཊ་བཾ། བཛྲ་ཨ་བེ་ཤ་ཡ་ཧོཿ ལན་གསུམ། དེ་ནས་ལས་ལ་བསྐུལ་བ་ནི། ཧཱུཾཿ དྲང་སྲོང་ཆེན་པོ་མེ་ཡི་བདག །ཁྱོད་ཀྱི་ཐུགས་དམ་དུས་ལ་བབ། །བདག་ཅག་དཔོན་སློབ་འཁོར་བཅས་ལ། །གནོད་ཅིང་གདུག་པའི་དགྲ་དང་བགེགས། །རྡོ་རྗེ་མེ་དབལ་སྙིང་བསྲེགས་ནས། །ཐལ་བའི་རྡུལ་དུ་བརླག་པར་མཛོད། །དེ་ནས་སྲེག་རྫས་འབུལ་བ་ནི། ལིངྒ་ཐོགས་ཏེ། ཧཱུཾ། དམར་ནག་མེ་ཡི་ཀློང་དཀྱིལ་དུ། །ཟ་བྱེད་མེ་ལྷ་འཁོར་བཅས་ལ། །དགྲ་བགེགས་རཱུ་པ་རྩ་བའི་རྫས། །འབུལ་ལོ་ལྷག་མེད་ཁ་རཾ་ཁཱ་ཧི། །བདག་ཅག་དཔོན་སློབ་འཁོར་བཅས་ལ། །གནོད་པའི་དགྲ་བགེགས་བརླགས་པར་མཛོད། །ཨོཾ་ཨགྣ་ཡེ་ཀྲོ་དྷ་ཡེ་དགྲ་བགེགས་མཱ་ར་ཛྭ་ལ་རཾ་ཧཱུཾ་ཕཊ། ཅེས་མདུན་ནམ་ཉེར་གཅིག་སོགས་སྐབས་དང་སྦྱར་ནས་ཕུལ། དྲག་རྫས་ཐོགས་ཏེ། ཧཱུཾ། དམར་ནག་མེ་ཡི་དཀྱིལ་འཁོར་དུ། །ཟ་བྱེད་མེ་ལྷ་འཁོར་བཅས་ལ། །དགྲ་བོའི་ཤ་རུས་དྲག་པོའི་རྫས། །འབུལ་ལོ་ལྷག་མེད་ཁ་རཾ་ཁཱ་ཧི། །བདག་ཅག་དཔོན་སློབ་འཁོར་བཅས་ལ། །གནོད་པའི་དགྲ་བགེགས་བརླག་པར་མཛོད། །ཨོཾ་ཨགྣ་ཡེ་ཀྲོ་དྷ་ཡེ་སོགས་ནས་གྲངས་གོང་བཞིན་ཕུལ། དབབ་པའི་རྫས་ཐོགས་ཏེ། ཧཱུཾ། དམར་ནག་མེ་ཡི་དཀྱིལ་འཁོར་དུ། །ཟ་བྱེད་མེ་ལྷ་འཁོར་བཅས་ལ། །དགྲ་བགེགས་གནད་དུ་དབབ་པའི་རྫས། །འབུལ་ལོ་ལྷག་མེད་ཁ་རཾ་ཁཱ་ཧི། །བདག་ཅག་དཔོན་སློབ་འཁོར་བཅས་ལ། །གནོད་པའི་དགྲ་བགེགས་བརླག་པར་མཛོད། །ཨོཾ་ཨགྣ་ཡེ་ཀྲོ་དྷ་ཡེ་སོགས་ཀྱིས་ཕུལ། གསོད་པའི་རྫས་ཐོགས་ཏེ། ཧཱུཾ། དམར་ནག་མེ་ཡི་དཀྱིལ་འཁོར་དུ། །ཟ་བྱེད་མེ་ལྷ་འཁོར་བཅས་ལ། །དགྲ་བོ་མྱུར་དུ་གསོད་པའི་རྫས། །འབུལ་ལོ་ལྷག་མེད་ཁ་རཾ་ཁཱ་ཧི། །བདག་ཅག་དཔོན་སློབ་འཁོར་བཅས་ལ། །གནོད་པའི་དགྲ་བགེགས་བརླག་པར་མཛོད། །ཨོཾ་ཨགྣ་ཡེ་ཀྲོ་དྷ་ཡེ་སོགས་ཀྱི་ཕུལ། མྱོས་བྱེད་རྫས་ཐོགས་ཏེ། ཧཱུཾ། དམར་ནག་སོགས་ནས། དགྲ་བགེགས་སྨྱོ་རུ་ཆུག་པའི་རྫས། །འབུལ་ལོ་སོགས་དང༌། ཨོཾ་ཨགྣ་ཡེ་ཀྲོ་དྷ་ཡེ་སོགས་ཀྱིས་ཕུལ། ཚ་བའི་རྫས་ཐོགས་ཏེ། ཧཱུཾ། དམར་ནག་མེ་ཡི་ཀློང་དཀྱིལ་དུ། །ཟ་བྱེད་མི་ལྷ་འཁོར་བཅས་ལ། །དགྲ་ལུས་སྲེག་བྱེད་ཚ་བའི་རྫས། །འབུལ་ལོ་ལྷག་མེད་ཁ་རཾ་ཁཱ་ཧི། །བདག་ཅག་དཔོན་སློབ་འཁོར་བཅས་ལ། །གནོད་པའི་དགྲ་བགེགས་བརླག་པར་མཛོད། །ཨོཾ་ཨགྣ་ཡེ་ཀྲོ་དྷ་ཡེ་སོགས་ཀྱིས་ཕུལ། འདོད་གསོལ་ནི། ན་མོ་རིག་པའི་རྒྱལ་པོ་དྲང་སྲོང་མེ་ལྷ་ཁྱོད་ཀྱིས་སྲེག་རྫས་ལྷའི་ཞལ་དུ་འབུལ་བ་དང་མེ་ཉིད་ཡེ་ཤེས་ཀྱི་མེར་མཛད་པ་དང༌། ཁྱད་པར་དུ་བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བར་བྱེད་པའི་གཟུགས་ཅན་གྱི་དགྲ གཟུགས་མེད་ཀྱི་བགེགས། ལོག་འདྲེན་འབྱུང་པོ། དམ་སྲི་གབ་འདྲེ། རྒྱ་འདྲེ་འགོང་པོ། མཐའ་བཞིའི་དཔུང༌། བྱད་མ་ལྷ་སྲུང་དང་བཅས་པ་ཐམས་ཅད་བསྒྲལ་ཞིང་ཚར་གཅོད་པར་མཛད་དུ་གསོལ། །མདོར་ན་སངས་རྒྱས་ཀྱི་བསྟན་པ་དང་སེམས་ཅན་གྱི་བདེ་སྐྱིད་ལ་འཚེ་ཞིང༌། བདག་ཅག་དམ་པའི་ཆོས་སྒྲུབ་པ་ལ་བར་དུ་གཅོད་པའི་གདུག་པ་ཅན་ཐམས་ཅད་ལོ་དང་ཟླ་བར་ཞག་དང་ཟ་མར་མ་འགྱངས་པར་སྐད་ཅིག་ཡུད་ཙམ་ཉིད་དུ་མངོན་སྤྱོད་དྲག་པོའི་ལས་ཀྱིས་ཐལ་བའི་རྡུལ་དུ་བརླག་པར་མཛད་དུ་གསོལ། སརྦ་ཤ་ཏྲུཾ་མ་ཡ་ཕཊ། ཨོཾ་ཨགྣ་ཡེ་ཛྭ་ལ་ཛྭ་ལ་གཙྪ་མུཾཿ ཡེ་ཤེས་མེ་ལྷ་ཐབས་ཀྱི་ཤར་ལྷོར་བཞུད་དེ་དཔང་པོར་མཛད་དུ་གསོལ། ཞེས་མེའི་མཚན་མ་བཞག་གོ །དེ་ནས་འདས་པའི་མེ་ལྷ་མཆོད་པ་ལ་སྒྲུབ་པ་དང་མ་འབྲེལ་བའི་སྲེག་རྐྱང་གི་སྐབས། དྲག་པོའི་མེ་ཐབ་གྲུ་གསུམ་ནང་སྟོང་གསུམ་ཙམ་དུ་ཡངས་པའི་ནང་དུ་འཇིག་རྟེན་ལས་འདས་པའི་མེ་འབར་བའི་རྣམ་པར་གྱུར། ཧཱུཾ། དམ་ཚིག་མེ་ལྷའི་ལྟོ་བའི་ནང༌། །ཡེ་ཤེས་དཀྱིལ་འཁོར་ཆེན་པོ་ནི། །མཐིང་ནག་གྲུ་གསུམ་ཨི་ཡི་ཀློང༌། །སོགས་ཀྱིས་གཞལ་ཡས་ཁང་བསྐྱེད། ཧཱུཾ་བྷྲཱུཾ་བྷི་ཤ་བྷི་ཤུ་སོགས་ཀྱིས་གདན་བསྐྱེད། ཧཱུཾ། ཕོ་བྲང་ཨེ་ཡིག་སོགས་ཀྱིས་ལྷ་བསྐྱེད། དེ་སྐབས་བདག་ཉིད་མ་བཅོས་ཞེས་པ། ཐབ་ཏུ་མ་བཅོས་རྫོགས་པའི་སྐུ། །ཞེས་སྦྱར། གནས་གསུམ་བྱིན་རླབས་མཇུག་ནས་ཐབས་ཀྱི་སྤྱོད་པ་དང༌། སྤྱན་འདྲེན། ཧཱུཾ། སྐྱེ་མེད་རྣམ་དག་སོགས་ཚིགས་བཅད་གཅིག་ནས་སྲིད་པ་རྡོ་རྗེ་ཕུར་པ་སོགས་དང༌། ཛཿཧཱུཾ་བཾ་ཧོཿས་མ་ཡ་ཛཿ དེ་ནས་ཕྱིར་འབྲངས་བསྐྲད། ཧཱུཾ། ཁྲོ་རྒྱལ་མ་ལུས་སོགས་ཀྱི་བཞུགས་གསོལ་དང་དབང་བསྐུར་གྲུབ་མཚམས་སུ། བྱོན་སྐྱེམས་སུ་ཁྲག་གི་མཆོད་ཡོན་ཐོགས་ཏེ། ཨོཾ་ཤྲཱི་ཀརྨ་ཧེ་རུ་ཀ་ས་པཱ་རི་ཝ་རེ་བཛྲ་ཨརྒྷཾ་པྲ་ཏཱིཙྪ་སྭཱཧཱ། ཞེས་པས་ཕུལ། དུག་ཆུའི་ཞབས་བསིལ་ཐོགསཏེ། པདྱེཾ་སྦྱར་བས་ཕུལ། ཧཱུཾ། སྲིད་གསུམ་གདུག་པ་སོགས་ཀྱིས་ཕྱག་འཚལ། དེ་ནས་མཆོད་པ་པྲོཀྵ་ཎས་བསངས་གཏོར་བྱས་ནས། ཧཱུཾ། འབར་བའི་དཀྱིལ་འཁོར་སོགས་ནས་མཆོད་པའི་སྤྲིན་འབུལ་བ། ཞིང་བཅུའི་དབང་པོ་ཚར་དུ་དངར་བ་དང༌། །ཉམས་པའི་གསུང་ཆེན་དུད་སྤྲིན་ཆེར་འཁྲིགས་པ། །རོ་རས་ཚིལ་ཆེན་ཞུན་མེ་ཉིན་བྱེད་གཟི། །ནམ་མཁའ་གང་བས་དཀྱིལ་འཁོར་ལྷ་ཚོགས་མཆོད། །བསྒྲལ་བའི་དམར་ཆེན་གོ་རོ་ཙ་ནའི་བཅུད། །རུ་ཊའི་དོན་སྣོད་ཤ་རུས་ལྷུན་པོ་ཆེ། །གཡོན་ཅན་སྡེར་བཅས་དཔུང་ལས་རྒྱལ་བའི་དབྱངས། །ནམ་མཁའ་གང་བས་དཀྱིལ་འཁོར་ལྷ་ཚོགས་མཆོད། །དེ་ནས་དབང་པོའི་མེ་ཏོག་སོགས་རིམ་པར་ཐོགས་ཏེ། ཨོཾ་ཤྲཱི་ཀརྨ་ཧེ་རུ་ཀ་ས་པཱ་རི་ཝ་རེ་པུཥྤེ་སོགས་ནས་ཤཔྟའི་བར་གྱིས་ཕུལ། ཧཱུཾ། གཞན་ཡང་གཟུགས་སྒྲ་སོགས་ཀྱི་ནང་མཆོད་དང༌། ཧཱུཾ། སྐུ་གསུམ་བཀའ་བརྒྱུད་སོགས་ཀྱིས་སྨན་མཆོད་ཕུལ། ཧཱུཾ། ཁམས་གསུམ་རྣམ་དག་སོགས་ཀྱི་གཏོར་མ་དང༌། ཧཱུཾ། དམ་ཚིག་ཆེན་པོ་སོགས་ཀྱིས་རཀྟ་དང༌། ཧཱུཾ། སྲིད་པ་ཕུར་བུ་སོགས་ཀྱིས་དངོས་གྲུབ་བླངས། ཧཱུཾ། དམ་ཚིག་ཆེན་པོ་སོགས་ཀྱིས་བསྒྲལ་མཆོད་དང༌། ཧཱུཾ། རང་ཉིད་རྡོ་རྗེ་སོགས་ཀྱིས་སྦྱོར་མཆོད་འབུལ། དེ་ནས་བསྟོད་པ་ནི། ཧཱུཾ། འཕྲིན་ལས་རོལ་པའི་དུར་ཁྲོད་ཆེན་པོ་ནས༔ མཐིང་ནག་གྲུ་གསུམ་འབར་བའི་དཀྱིལ་འཁོར་དུ༔ པད་ཉི་རུ་ཏྲ་བསྣོལ་བའི་གདན་སྟེངས་སུ༔ ལས་ཀྱི་ཁྲོ་བདག་ཆེན་པོ་ཧེ་རུ་ཀ༔ མཐིང་ནག་སྐུ་ལ་དུར་ཁྲོད་ཆས་ཀྱིས་བརྒྱན༔ རྒྱུད་དྲུག་འཁོར་བའི་བག་ཆགས་སྦྱོང་མཛད་ཅིང་༔ སྲིད་གསུམ་རྣམ་དག་དབྱིངས་སུ་སྒྲོལ་མཛད་པ༔ རྡོ་རྗེ་གཞོན་ནུའི་སྐུ་ལ་ཕྱག་འཚལ་བསྟོད༔ ཤེས་རབ་དབྱིངས་ཀྱི་ཡུམ་ཆེན་ཁྲོ་མོའི་གཙོ༔ ཟག་མེད་ཡེ་ཤེས་མཆོག་གི་བདེ་སྟེར་མ༔ ཁམས་གསུམ་འཁོར་བ་དབྱིངས་སུ་སྡུད་མཛད་ཅིང་༔ དུག་གསུམ་འཁོར་བ་རྩད་ནས་གཅོད་མཛད་མ༔ ཆོས་ཀྱི་དབྱིངས་སུ་འཁོར་འདས་གཉིས་མེད་མཁྱེན༔ འཁོར་ལོ་རྒྱས་འདེབས་ཡུམ་ལ་ཕྱག་འཚལ་བསྟོད༔ ཁྲོ་རྒྱལ་འདུས་པའི་སྲས་མཆོག་ཀཱི་ལ་ཡ༔ མ་བཅོས་ཆེ་མཆོག་སྐུ་གསུང་ཐུགས་ཀྱི་ངང་༔ དཔལ་ཆེན་སྐུ་གསུང་ཐུགས་ལས་སྤྲུལ་པའི་སྲས༔ རིགས་བཞིའི་སྲས་མཆོག་རྣམས་ལ་ཕྱག་འཚལ་བསྟོད༔ མཐིང་ནག་སྐུ་ལ་གཉིས་མེད་བསྐྱེད་པའི་སྲས༔ འཇིགས་བྱེད་སྐུ་ལ་དུར་ཁྲོད་ཆས་ཀྱིས་བརྒྱན༔ ཕྱོགས་བཅུའི་དྲེགས་པ་སྣོལ་བའི་གདན་སྟེངས་སུ༔ ཡེ་ཤེས་བསྐལ་པའི་མེ་ལྟར་འབར་བའི་ཀློང་༔ རྔམས་འགྱིང་ཁྲོས་པའི་གཟུགས་ཀྱིས་བདུད་འཇོམས་པའི༔ ཁྲོ་རྒྱལ་ཡབ་ཡུམ་རྣམས་ལ་ཕྱག་འཚལ་བསྟོད༔ ཡབ་ཡུམ་གཉིས་མེད་ཐུགས་ལས་སྤྲུལ་པའི་སྲས༔ རིག་པ་ཐབས་ལས་བསྐྱེད་པ་ཟ་བྱེད་ཚོགས༔ ཤེས་རབ་དབྱིངས་ལས་བསྐྱེད་པ་གསོད་བྱེད་ཡུམ༔ མགོ་བརྙན་ཉི་ཤུའི་ཚོགས་ལ་ཕྱག་འཚལ་བསྟོད༔ ཚད་མེད་མཐར་ཕྱིན་ཡེ་ཤེས་བཞིའི་ངང་༔ ལྕགས་ཀྱུ་ནགས་པ་ལྕགས་སྒྲོག་དྲིལ་བུ་མ༔ ཐུགས་རྗེ་གནས་ནས་མ་དག་ཐབས་ཀྱིས་འདུལ༔ ཡེ་ཤེས་སྒོ་མ་བཞི་ལ་ཕྱག་འཚལ་བསྟོད༔ མ་མོ་མཁའ་འགྲོ་བཀའ་ཡི་ལས་མཁན་མ༔ ཤྭ་ན་ས་བདག་བདག་ཉིད་རེ་མ་ཏི༔ བཅུ་གཉིས་མཁའ་འགྲོ་དཔལ་གྱི་ཕོ་ཉ་མོ༔ མ་མོ་བསེ་སྐྱེས་གིང་བདུད་གཤན་པའི་ཚོགས༔ བཀའ་ལས་མི་འདའ་ལོག་ལྟ་སྒྲོལ་བའི་གཤེད༔ དཔལ་གྱི་བཀའ་སྡོད་ཚོགས་ལ་ཕྱག་འཚལ་བསྟོད༔ ཞེས་རྒྱུད་ལས་བྱུང་བའི་གཙོ་འཁོར་ཡོངས་རྫོགས་ཀྱིས་བསྟོད་བསྡུས་བྱའོ། །སྒྲུབ་ཆེན་དང་འབྲེལ་བ་ལ་གདན་བསྐྱེད་པ་ནས་འཇུག་སྤྱན་འདྲེན་སྐབས་དཀྱིལ་འཁོར་ནས་ཚོམ་བུ་མཐོང་བརྒྱུད་ལྟར་སྤྱན་དྲངས་ཏེ་སྔགས་ཀྱིས་མེ་ཏོག་ཕུལ། ཕྱིར་འབྲངས་མི་དགོས་པའི་ཁྱད་པར་ཙམ་མོ། དེ་ནས་དཀྱིལ་འཁོར་གྱི་ལྷ་ཚོགས་ཐམས་ཅད་སྐུ་མདོག་ཆར་སྤྲིན་ལྟར་གནག་ཅིང་གཏུམ་ཆེན་བཟོད་པར་དཀའ་བའི་གཟི་བརྗིད་ཅན་དྲག་པོའི་སྲེག་བྱ་ཟ་བའི་ལས་ལ་རྔམས་ཤིང་རོལ་བར་གྱུར། ཞེས་བརྗོད། དེ་ནས་མར་ཁུ་ཐོགས་ཏེ། ཡེ་ཤེས་ཀྱི་ལྷ་ཚོགས་རྣམས་ཀྱི་ལྗགས་རྡོ་རྗེ་རྩེ་མོ་གཅིག་པ་རཾ་གྱིས་མཚན་པ་དང༌། དགང་གཟར་དང་བླུགས་གཟར་གྱི་ཁ་ལ་ཧཱུཾ་མཐིང་ནག་འོད་ཟེར་ཆེར་འབར་བས་མཚན་པར་གྱུར། ཨོཾ་བཛྲ་ཀཱི་ལི་ཀཱི་ལ་ཡ་ཧཱུཾ་ཕཊ། ལན་བདུན་གྱིས་བཀང་བའི་དགང་བླུགས་ཁ་སྦྱར་བ་སྔར་བཞིན་བཟུང་ནས་གཡོན་དུ་བསྐོར་ཞིང༌། ཨོཾ་བཛྲ་ཀཱི་ལི་ཀཱི་ལ་ཡ་ཧཱུཾ་ཕཊ། གནོད་བྱེད་དགྲ་བགེགས་བྱད་མའི་ཙིཏྟ་ཛྭ་ལ་རཾ་བྷིནྡ་ཡ་བྷིནྡ་ཡ་ཧཱུཾ་ཕཊ། ད་ཧ་ད་ཧ་ཛྭ་ལ་ཛྭ་ལ་བཛྲ་ཧཱུཾ་ཕཊ། བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ་གནོད་ཅིང་འཚེ་བར་བྱེད་པའི་འགལ་རྐྱེན་མི་མཐུན་པའི་ཕྱོགས་སྤྱི་དང༌། ཁྱད་པར་བསམ་པ་ངན་པ་ཡིད་ལ་འཆང་ཞིང་སྦྱོར་བ་རྩུབ་པ་ལག་ཏུ་ལེན་པའི་དགྲ་བགེགས་ཆེ་གེ་མོ་བྱད་མ་ལྷ་སྲུང་དང་བཅས་པ་ཐམས་ཅད་མཱ་ར་ཡ་ཕཊ། ཅེས་ལན་བདུན་གྱིས་ཕུལ། དེ་ནས་ཡམ་ཤིང་ཐོགས་ཏེ། ཨོཾ་བཛྲ་ཀཱི་ལི་ཀཱི་ལ་ཡ་ཧཱུཾ་ཕཊ། གནོད་བྱེད་དགྲ་བགེགས་བྱད་མའི་ཙིཏྟ་ཛྭ་ལ་རཾ་བྷིནྡ་ཡ་བྷིནྡ་ཡ་ཧཱུཾ་ཕཊ། ད་ཧ་ད་ཧ་ཛྭ་ལ་ཛྭ་ལ་བཛྲ་ཧཱུཾ་ཕཊ། ལན་ཉི་ཤུ་རྩ་གཅིག་ཕུལ། འདོད་གསོལ་ནི། ན་མོ་བདུད་འདུལ་ལས་ཀྱི་ཧེ་རུ་ཀ་དཔལ་ཆེན་རྡོ་རྗེ་གཞོན་ནུ་ཡབ་ཡུམ་ཁྲོ་བཅུ་ཁྲ་ཐབས་འཁོར་སྤྲུལ་པ་ཟ་གསོད་ཕོ་ཉ་ཡང་སྤྲུལ་ལས་མཁན་ཕུར་སྲུང་དམ་ཅན་རྒྱ་མཚོའི་ཚོགས་དང་བཅས་པ་རྣམས་ཀྱིས། བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བ་བྱེད་པའི་གཟུགས་ཅན་གྱི་དགྲ། གཟུགས་མེད་ཀྱི་བགེགས། ལོག་འདྲེན་འབྱུང་པོ། དམ་སྲིད་སྒབ་འདྲེ། རྒྱ་འདྲེ་འགོང་པོ། མཐའ་བཞིའི་དཔུང༌། བྱད་མ་ལྷ་སྲུང་དང་བཅས་པ་ཐམས་ཅད་བསྒྲལ་ཞིང་ཚར་གཅོད་པར་མཛད་དུ་གསོལ། །མདོར་ན་སངས་རྒྱས་ཀྱི་བསྟན་པ་དང་སེམས་ཅན་གྱི་བདེ་སྐྱིད་ལ་འཚེ་ཞིང་བདག་ཅག་དམ་པའི་ཆོས་སྒྲུབ་པ་ལ་བར་དུ་གཅོད་པའི་དགྲ་བགེགས་གདུག་པ་ཅན་ཐམས་ཅད་ལོ་དང་ཟླ་བར་ཞག་དང་ཟ་མར་མ་འགྱངས་པར་སྐད་ཅིག་ཡུད་ཙམ་གཅིག་ལ་མངོན་སྤྱོད་དྲག་པོའི་ལས་ཀྱིས་ཐལ་བའི་རྡུལ་དུ་བརླག་པར་མཛད་དུ་གསོལ། སརྦ་ཤ་ཏྲུཾ་མཱ་ར་ཡ་ཕཊ། ཅེས་བརྗོད། དེ་ནས་མར་ཁུ་ཐོགས་ཏེ། ཨོཾ་བཛྲ་ཀཱི་ལི་ཀཱི་ལ་ཡ་ཧཱུཾ་ཕཊ། གནོད་བྱེད་དགྲ་བགེགས་བྱད་མའི་ཙིཏྟ་ཛྭ་ལ་རཾ་བྷིནྡ་ཡ་བྷིནྡ་ཡ་ཧཱུཾ་ཕཊ། ད་ཧ་ད་ཧ་ཛྭ་ལ་ཛྭ་ལ་བཛྲ་ཧཱུཾ་ཕཊ། ལན་ཉི་ཤུ་རྩ་གཅིག་ཕུལ། འདོད་གསོལ་ནི། ན་མོ། བདུད་འདུལ་ལས་ཀྱི་ཧེ་རུ་ཀ་དཔལ་ཆེན་རྡོ་རྗེ་གཞོན་ནུ་སོགས་ནས་སརྦ་ཤ་ཏྲུཾ་མཱ་ར་ཡ་ཕཊ་ཀྱི་བར་སྔར་བཞིན་བརྗོད། དེ་ནས་རྩ་བའི་རྫས་ལ་གསེར་སྐྱེམས་གཟུ་དཔང་དགུག་གཞུག་སོགས་བྱ་བ་སྟེ། ཡིད་བདེན་པའི་ཞེ་སྣང་གི་ཤུགས་བསྐྱེད་དེ་འདི་སྐད་དོ། །ཀྱཻ། བདག་ནི་མ་ཉེས་མ་ཡོ་འོ། །གཟུ་དང་དཔང་དུ་དཀོན་མཆོག་བཞུགས། །ཞལ་ལྕེ་སྣང་སྲིད་ལྷ་འདྲེ་ཆོད། །སྟེང་གི་ལྷ་ཡང་མི་འགུགས་སོ། །སྟེང་ན་གནས་པའི་ལྷ་རྣམས་ཀུན། །མཆོད་སྦྱིན་གསེར་སྐྱེམས་འདི་བཞེས་ལ། །དོ་ནུབ་གཟུ་དཔང་གྲོགས་མཛོད་ཅིག །འོག་གི་ཀླུ་ཡང་མི་འགུགས་སོ། །འོག་ན་གནས་པའི་ཀླུ་རྣམས་ཀུན། །མཆོད་སྦྱིན་གསེར་སྐྱེམས་འདི་བཞེས་ལ། །དོ་ནུབ་གཟུ་དཔང་གྲོགས་མཛོད་ཅིག །བར་གྱི་བཙན་སྲུང་མི་འགུགས་སོ། །བར་གྱི་བཙན་སྲུང་ཐམས་ཅད་ཀྱང༌། །མཆོད་སྦྱིན་གསེར་སྐྱེམས་འདི་བཞེས་ལ། །དོ་ནུབ་གཟུ་དཔང་གྲོགས་མཛོད་ཅིག །བོན་གྱི་ལྷ་སྲས་མི་འགུགས་སོ། །བོན་གྱི་ལྷ་སྲས་ཐམས་ཅད་ཡང༌། །མཆོད་སྦྱིན་གསེར་སྐྱེམས་འདི་བཞེས་ལ། །དོ་ནུབ་གཟུ་དཔང་གྲོགས་མཛོད་ཅིག །འགོ་བའི་ལྷ་ལྔ་མི་འགུགས་སོ། །འགོ་བའི་ལྷ་ལྔ་ཐམས་ཅད་ཀྱང༌། །མཆོད་སྦྱིན་གསེར་སྐྱེམས་འདི་བཞེས་ལ། །དོ་དུབ་གཟུ་དཔང་གྲོགས་མཛོད་ཅིག །ཡུལ་ལྷ་གཞི་བདག་མི་འགུགས་སོ། །ལྷ་སྲིན་གཞི་བདག་ཐམས་ཅད་ཀྱང༌། །མཆོད་སྦྱིན་གསེར་སྐྱེམས་འདི་བཞེས་ལ། །དོ་ནུབ་གཟུ་དཔང་གྲོགས་མཛོད་ཅིག །གཟུ་དཔང་ནི། དུས་གསུམ་རྒྱལ་བའི་བཀའ་བྱུང་ནས། །དམ་ཉམས་ལས་ཀྱི་མཐར་ཐུག་པས། །ཁྱེད་རང་མ་ཉེས་ལྷ་སྲིན་རྣམས། །ལུས་ངག་སེམས་རྟོག་མ་ཆགས་པར། །བག་ཟོན་བྱས་ལ་རང་སར་དེངས། །དམ་ཉམས་འདི་ཉེས་ངས་མ་ལེན། །མ་ཉེས་མ་ཡོ་ཡེ་ཤེས་ལྷ། །དམ་ཅན་རྒྱ་མཚོ་ར་མདའ་ཟློག །སྲིད་པའི་ལྷ་འདྲེ་གྲོས་ལ་འཆོས། །བདག་ལ་བསྡོ་བའི་དགྲ་བོ་འདི། །སངས་རྒྱས་བསྟན་པ་འདི་ཡིས་བཤིག །དཀོན་མཆོག་གསུམ་གྱི་དབུ་འཕང་སྨད། །དགེ་བ་བཅུ་ཡི་སོ་ནམ་བཅག །མི་དགེ་ལས་བཅུ་དང་དུ་བླང༌། །རྡོ་རྗེ་སློབ་དཔོན་སྐུ་ལ་བརྡོས། །མཆེད་དང་ལྕམ་དྲལ་ཡོངས་ལ་བརྙས། །མཚམས་མེད་ལྔ་ནི་འབྲས་བུར་སྨིན། །བསྒྲལ་བའི་ཞིང་བཅུ་འདི་ཡིན་པས། །མྱུར་དུ་བསྒྲལ་བའི་ལས་མཛོད་ཅིག །དྲིན་ལན་གཏང་རག་ཁྱེད་ལ་འབུལ། །བཅོལ་བའི་འཕྲིན་ལས་གྲུབ་པར་མཛོད། །དགུག་གཞུག་ནི། བདག་ཉིད་དཔལ་ཆེན་པོ་གསལ་བའི་ཐུགས་ཀ་ནས་ཕོ་ཉའི་ཚོགས་སོགས་ནས་རང་དབང་མེད་པར་ཁྲིད་ནས་དམིགས་པའི་རྟེན་ལིངྒ་ལ་ཐིམ་པར་གྱུར། ན་མོ་དྲིན་ཅན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་སོགས་ནས་སྐད་ཅིག་ཐང་ཅིག་ཡུད་ཙམ་ཞིག་ལ་དམིགས་པའི་རྟེན་ལིངྒ་འདི་རྣམས་ལ་ཁུ་ཅིག གནོད་བྱེད་དགྲ་བགེགས་ནྲྀ་ཡཾ་ཛཿཏྲི་ཡཾ་ཛཿ ནྲི་ཏྲི་བཛྲ་ཨངྐུ་ཤ་ཛཿབཛྲ་པཱ་ཤ་ཧཱུཾ། བཛྲ་སྥོ་ཊ་བཾ། བཛྲ་ཨ་བེ་ཤ་ཡ་ཨ། ཞེས་ལན་གསུམ། ཕོ་ཉ་བསྐུལ་བ་ནི། ཧཱུཾ། དམ་ཚིག་ཆེན་པོའི་དུས་ལ་བབ། །སྤྲུལ་པ་ཆེན་པོའི་དུས་ལ་བབ། །ཕྱག་བརྙན་ཆེན་མོའི་དུས་ལ་བབ། །ཤྭ་ན་མུ་ཁའི་དུས་ལ་བབ། །བདག་ཉིད་ཆེན་མོའི་དུས་ལ་བབ། །ས་བདག་ཆེན་མོའི་དུས་ལ་བབ། །ཁྱེད་ཀྱི་ཐུགས་དམ་དུས་ལ་བབ། །མཐུ་རྩལ་འབྱུང་བའི་དུས་ལ་བབ། །བྱང་ཆུབ་མཆོག་ཏུ་སེམས་བསྐྱེད་ཅིང༌། །སོགས་ནས། སྡུག་བསྔལ་ཉམས་སུ་མྱོང་བར་མཛོད། །ཅེས་བསྐུལ་ནས། བསྲེག་པའི་ལས་བཅོལ་བ་ནི། ཛཿ སྲིད་པའི་བཙོན་ཁང་དྲག་པོ་ཨེ། །བསྐལ་པའི་མེ་དཔུང་འབར་བའི་ཀློང༌། །དམིགས་པའི་གཟུགས་རྟེན་དྲག་པོའི་རྫས། །གནད་འབེ་མྱོས་བྱེད་གསོད་པའི་མཚོན། །ཚ་བའི་ནད་སྐྱེད་རྫས་རྒོད་རྣམས། །བསྲེགས་པས་དགྲ་བགེགས་གདུག་པའི་ཚོགས། །ལུས་ངག་རྡུལ་དུ་བསྲེགས་ནས་ཀྱང༌། །རྗེས་ཤུལ་ལྷག་མ་མེད་པར་མཛོད། །ཅེས་ལས་བཅོལ་ནས། ཐོག་མ་གཙོ་བོ་ཡབ་ཡུམ་ལ་འབུལ་བ་ནི། ལིངྒ་ཕུར་རྩེར་བླངས་ཏེ། ཧཱུཾ། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །གནོད་བྱེད་དགྲ་བགེགས་འབྱུང་པོའི་རཱུ་པ་འདི། །རྡོ་རྗེ་གཞོན་ནུ་ཡབ་ཡུམ་ཞལ་དུ་འབུལ། །བཞེས་ནས་དགྲ་བགེགས་མ་ལུས་བསྒྲལ་དུ་གསོལ། །ཨོཾ་བཛྲ་ཀཱི་ལི་ཀཱི་ལ་ཡ་ཧཱུཾ་ཕཊ། གནོད་བྱེད་དགྲ་བགེགས་བྱད་མའི་ཙིཏྟ་ཛྭ་ལ་རཾ་བྷིནྡ་ཡ་བྷིནྡ་ཡ་ཧཱུཾ་ཕཊ། ད་ཧ་ད་ཧ་ཛྭ་ལ་ཛྭ་ལ་བཛྲ་ཧཱུཾ་ཕཊ། ཅེས་གཙོ་བོ་ལ་ཉུང་མཐའ་ཉེར་གཅིག་དང༌། ལོངས་སྐབས་ཡོད་ན་བརྒྱ་རྩ་སོགས་ཕུལ། འདོད་གསོལ་ནི། ན་མོ་བདུད་འདུལ་ལས་ཀྱི་ཧེ་རུ་ཀ་དཔལ་ཆེན་རྡོ་རྗེ་གཞོན་ནུ་ཡབ་ཡུམ་གྱིས་བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བར་བྱེད་པའི་གཟུགས་ཅན་གྱི་དགྲ། གཟུགས་མེད་ཀྱི་བགེགས། ལོག་འདྲེན་འབྱུང་པོ། དམ་སྲི་སྒབ་འདྲེ། རྒྱ་འདྲེ་འགོང་པོ། མཐའ་བཞིའི་དཔུང༌། བྱད་མ་ལྷ་སྲུང་དང་བཅས་པ་ཐམས་ཅད་བསྒྲལ་ཞིང་ཚར་གཅོད་པར་མཛད་དུ་གསོལ། མདོར་ན་སངས་རྒྱས་ཀྱི་བསྟན་པ་དང་སེམས་ཅན་གྱི་བདེ་སྐྱིད་ལ་འཚེ་ཞིང༌། བདག་ཅག་དམ་པའི་ཆོས་སྒྲུབ་པ་ལ་བར་དུ་གཅོད་པའི་དགྲ་བགེགས་གདུག་པ་ཅན་ཐམས་ཅད་ལོ་དང་ཟླ་བར་ཞག་དང་ཟ་མར་མ་འགྱངས་པར་སྐད་ཅིག་ཡུད་ཙམ་གཅིག་ལ་མངོན་སྤྱོད་དྲག་པོའི་ལས་ཀྱིས་ཐལ་བའི་རྡུལ་དུ་བརླག་པར་མཛད་དུ་གསོལ། སརྦ་ཤཱ་ཏྲུཾ་མཱ་ར་ཡ་ཕཊ། ཅེས་བརྗོད། དེ་ནས་ཁྲོ་བཅུ་ཟ་གསོད་ལ་འབུལ་བ་ནི། ཧཱུཾ། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །གནོད་བྱེད་དགྲ་བགེགས་འབྱུང་པོའི་རཱུ་པ་འདི། །ཁྲོ་བཅུ་ཡབ་ཡུམ་ཟ་གསོད་ཞལ་དུ་འབུལ། །བཞེས་ནས་དགྲ་བགེགས་མ་ལུས་བསྒྲལ་དུ་གསོལ། །ཨོཾ་བཛྲ་ཀྲོ་དྷ་ཧཱུཾ་ཀ་ར་ཧཱུཾ་གརྫ་གརྫ་ཧཱུཾ་ཕཊ། གནོད་བྱེད་དགྲ་བགེགས་བྱད་མའི་ཙིཏྟ་ཛྭ་ལ་རཾ་བྷིནྡ་ཡ་བྷིནྡ་ཡ་ཧཱུཾ་ཕཊ། ད་ཧ་ད་ཧ་ཛྭ་ལ་ཛྭ་ལ་བཛྲ་ཧཱུཾ་ཕཊ། ཨོཾ་བཛྲ་ཀྲོ་དྷ་བི་ཛ་ཡ་ཧཱུཾ་ཧ་ན་ཧ་ན་ཧཱུཾ་ཕཊ། གནོད་བྱེ་དགྲ་བགེགས་བྱད་མའི་ཙིཏྟ་སོགས་ཤམ་བུ་དང༌། ཨོཾ་བཛྲ་ཀྲོ་དྷ་ནི་ལ་དནྜ་ཧཱུཾ་ད་ཧ་ད་ཧ་ཧཱུཾ་ཕཊ། གནོད་བྱེད་དགྲ་བགེགས་སོགས་དང༌། ཨོཾ་བཛྲ་ཀྲོ་དྷ་ཡ་མནྟ་ཀ་ཧཱུཾ་པ་ཙ་པ་ཙ་ཧཱུཾ་ཕཊ། གནོད་བྱེད་དགྲ་སོགས་དང༌། ཨོཾ་བཛྲ་ཀྲོ་དྷ་ཨརྻ་ཨ་ཙ་ལ་ཧཱུཾ་བྷནྡྷ་བྷནྡྷ་ཧཱུཾ་ཕཊ། གནོད་བྱེད་དགྲ་བགེགས་སོགས་དང༌། ཨོཾ་བཛྲ་ཀྲོ་དྷ་ཧྱ་གྲི་ཝ་ཧཱུཾ་ཧུ་ལུ་ཧུ་ལུ་ཧཱུཾ་ཕཊ། གནོད་བྱེད་དགྲ་བགེགས་སོགས་དང༌། ཨོཾ་བཛྲ་ཀྲོ་དྷ་ཨ་པ་རཱ་ཙིཏྟ་ཧཱུཾ་ཏིཥྛ་ཏིཥྛ་ཧཱུཾ་ཕཊ། གནོད་བྱེད་དགྲ་བགེགས་སོགས་དང༌། ཨོཾ་བཛྲ་ཀྲོ་དྷ་ཨ་མྲྀ་ཏ་ཀུནྜ་ལི་ཧཱུཾ་ཙྪིནྡྷ་ཙྪིནྡྷ་ཧཱུཾ་ཕཊ། གནོད་བྱེད་དགྲ་བགེགས་སོགས་དང༌། ཨོཾ་བཛྲ་ཀྲོ་དྷ་ཏྲཻ་ལོ་ཀྱ་བི་ཛ་ཡ་ཧཱུཾ་བྷིནྡྷ་བྷིནྡྷ་ཧཱུཾ་ཕཊ། གནོད་བྱེད་དགྲ་བགེགས་སོགས་དང༌། ཨོཾ་བཛྲ་ཀྲོ་དྷ་མཧཱ་བ་ལ་ཧཱུཾ་སྥོ་ཊ་སྥོ་ཊ་ཧཱུཾ་ཕཊ། གནོད་བྱེད་དགྲ་བགེགས་བྱད་མའི་ཙིཏྟ་ཛྭ་ལ་རཾ་བྷིནྡྷ་ཡ་བྷིནྡྷ་ཡ་ཧཱུཾ྄་ཕཊ། ད་ཧ་ད་ཧ་ཛྭ་ལ་ཛྭ་ལ་བཛྲ་ཧཱུཾ་ཕཊ། སྔགས་རེ་རེ་བཞིན་ལན་རེའམ་གསུམ་རེ་སྐབས་དང་བསྟུན། འདོད་གསོལ་ནི། ན་མོ་བདུད་འདུལ་ལས་ཀྱི་ཁྲོ་བོ་བཅུ་ཡབ་ཡུམ་ཟ་གསོད་དང་བཅས་པ་རྣམས་ཀྱིས་བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བར་བྱེད་པའི་གཟུགས་ཅན་གྱི་དགྲ་སོགས་ནས་སརྦ་ཤ་ཏྲུཾ་མཱ་ར་ཡ་ཕཊ། ཅེས་པའི་བར་འདོད་གསོལ་སྔར་བཞིན་བརྗོད། དེ་ནས་སྤྲུལ་པའི་སྲས་མཆོག་བཞི་ལ་འབུལ་བ་ནི། ཧཱུཾ྄། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །གནོད་བྱེད་དགྲ་བགེགས་འབྱུང་པོའི་རཱུ་པ་འདི། །སྤྲུལ་པའི་སྲས་མཆོག་རྣམས་ཀྱི་ཞལ་དུ་འབུལ། །བཞེས་ནས་དགྲ་བགེགས་མ་ལུས་བསྒྲལ་དུ་གསོལ། །ཨོཾ་བཛྲ་ཀྲོ་དྷ་བཛྲ་ཀཱི་ལི་ཀཱི་ལ་ཡ་ཧཱུཾ་ཕཊ། གནོད་བྱེད་དགྲ་བགེགས་བྱད་མའི་ཙིཏྟ་ཛྭ་ལ་རཾ་བྷིནྡྷ་ཡ་བྷིནྡྷ་ཡ་ཧཱུཾ་ཕཊ། ད་ཧ་ད་ཧ་ཛྭ་ལ་བཛྲ་ཧཱུཾ་ཕཊ། ཨོཾ་བཛྲ་ཀྲོ་དྷ་རཏྣ་ཀཱི་ལི་ཀཱི་ལ་ཡ་ཧཱུཾ་ཕཊ། གནོད་བྱེད་དགྲ་བགེགས་སོགས་དང༌། ཨོཾ་བཛྲ་ཀྲོ་དྷ་པདྨ་ཀཱི་ལི་ཀཱི་ལ་ཡ་ཧཱུཾ་ཕཊ། གནོད་བྱད་དགྲ་བགེགས་སོགས་དང༌། ཨོཾ་བཛྲ་ཀྲོ་དྷ་ཀརྨ་ཀཱི་ལི་ཀཱི་ལ་ཡ་ཧཱུཾ་ཕཊ། གནོད་བྱེད་དགྲ་བགེགས་སོགས་དང༌། འདོད་གསོལ་ནི། ན་མོ་བདུད་འདུལ་ལས་ཀྱི་ཁྲོ་བོ་སྤྲུལ་པའི་སྲས་མཆོག་རྣམས་ཀྱིས་བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བ་བྱེད་པའི་གཟུགས་ཅན་གྱི་དགྲ་སོགས་ནས་སརྦ་ཤ་ཏྲུཾ་མཱ་ར་ཡ་ཕཊ། ཅེས་པའི་བར་སྔར་བཞིན་བརྗོད། དེ་ནས་སྒོ་སྐྱོང་གདོང་མོ་བཞི་ལ་འབུལ་བ་ནི། ཧཱུཾ། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །གནོད་བྱེད་དགྲ་བགེགས་འབྱུང་པོའི་རཱུ་པ་འདི། །སྒོ་སྐྱོང་གདོང་མོ་རྣམས་ཀྱི་ཞལ་དུ་འབུལ། །བཞེས་ནས་དགྲ་བགེགས་མ་ལུས་བསྒྲལ་དུ་གསོལ། །ཨོཾ་བཛྲ་ཀཱི་ལི་ཀཱི་ལ་ཡ་བིང་བིང་ཧཱུཾ་ཕཊ། གནོད་བྱེད་དགྲ་བགེགས་བྱད་མའི་ཙིཏྟ་ཛྭ་ལ་རཾ་བྷིནྡྷ་ཡ་བྷིནྡྷ་ཡ་ཧཱུཾ་ཕཊ། ད་ཧ་ད་ཧ་ཛྭ་ལ་ཛྭ་ལ་བཛྲ་ཧཱུཾ་ཕཊ། ཨོཾ་བཛྲ་ཀཱི་ལི་ཀཱི་ལ་ཡ་ན་མཿ ས་མནྟ་ཧྲིཾ་ཧྲིཾ་ཧཱུཾ་ཕཊ། གནོད་བྱེད་དགྲ་བགེགས་སོགས་དང༌། ཨོཾ་བཛྲ་ཀཱི་ལི་ཀཱི་ལ་ཡ་སུ་རུ་སུ་རུ་པྲ་སུ་རུ་ཧཱུཾ་ཕཊ། གནོད་བྱེད་དགྲ་བགེགས་སོགས་དང༌། ཨོཾ་བཛྲ་ཀཱི་ལི་ཀཱི་ལ་ཡ་མཱ་ར་ཡ་མཱ་ར་ཡ་ཧཱུཾ་ཕཊ། གནོད་བྱེད་དགྲ་བགེགས་སོགས་སོ། །འདོད་གསོལ་ནི། ན་མོ་འདུལ་འདུལ་ལས་ཀྱི་སྒོ་སྐྱོང་གདོང་མོ་རྣམས་ཀྱིས་བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བར་བྱེད་པའི་གཟུགས་ཅན་གྱི་དགྲ་སོགས་ནས་སརྦ་ཤ་ཏྲུཾ་མཱ་ར་ཡ་ཕཊ། ཅེས་པའི་བར་སྔར་བཞིན་བརྗོད། དེ་ནས་ཕུར་སྲུང་རྣམས་ལ་འབུལ་བ་ནི། ཧཱུཾ྄། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །གནོད་བྱེད་དགྲ་བགེགས་འབྱུང་པོའི་རཱུ་པ་འདི། །ཕུར་སྲུང་དམ་ཅན་རྒྱ་མཚོའི་ཞལ་དུ་འབུལ། །བཞེས་ནས་དགྲ་བགེགས་མ་ལུས་བསྒྲལ་དུ་གསོལ། །ཀ་ཏཾ་ཀ་ཡེ། ཛ་ཡེ། བི་ཛ་ཡེ། ཨ་ཛི་ཏེ། ཨ་པ་ར་ཛི་ཏེ། མཱ་ར་སེ་ན། པྲ་མ་དྷ་ན་ཡེ་ཧཱུཾ་ཕཊ། གནོད་བྱེད་དགྲ་བགེགས་བྱད་མའི་ཙིཏྟ་ཛྭ་ལ་རཾ་བྷིནྡ་ཡ་བྷིནྡྷ་ཡ་ཧཱུཾ་ཕཊ། ད་ཧ་ད་ཧ་ཛྭ་ལ་ཛྭ་ལ་བཛྲ་ཧཱུཾ་ཕཊ། ཅེས་ལན་གསུམ་ཙམ་ཕུལ། འདོད་གསོལ་ནི། ན་མོ་བདུད་འདུལ་ལས་ཀྱི་སྲུང་མ་དམ་ཅན་རྒྱ་མཚོའི་ཚོགས་དང་བཅས་པ་རྣམས་ཀྱིས་བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བར་བྱེད་པའི་གཟུགས་ཅན་གྱི་དགྲ གཟུགས་མེད་ཀྱི་བགེགས། ལོག་འདྲེན་འབྱུང་པོ། དམ་སྲི་སྒབ་འདྲེ། རྒྱ་འདྲེ་འགོང་པོ་མཐའ་བཞིའི་དཔུང༌། བྱད་མ་ལྷ་སྲུང་དང་བཅས་པ་ཐམས་ཅད་བསྒྲལ་ཞིང་ཚར་གཅོད་པར་མཛད་དུ་གསོལ། མདོར་ན་སངས་རྒྱས་ཀྱི་བསྟན་པ་དང་སེམས་ཅན་གྱི་བདེ་སྐྱིད་ལ་འཚེ་ཞིང་བདག་ཅག་དམ་པའི་ཆོས་སྒྲུབ་པ་ལ་བར་དུ་གཅོད་པའི་དགྲ་བགེགས་གདུག་པ་ཅན་ཐམས་ཅད་ལོ་དང་ཟླ་བ་ཞག་དང་ཟ་མར་མ་འགྱངས་པར་སྐད་ཅིག་ཡུད་ཙམ་ཅིག་ལ་མངོན་སྤྱོད་དྲག་པོའི་ལས་ཀྱིས་ཐལ་བའི་རྡུལ་དུ་བརླག་པར་མཛད་དུ་གསོལ། །སརྦ་ཤ་ཏྲུཾ་མ་ར་ཡ་ཕཊ། ཅེས་བརྗོད་པས་རྩ་བའི་རྫས་གྲུབ་བོ། །དེ་ནས་དྲག་པོའི་རྫས་ནས་བཟུང་དགུག་གཞུག་བསྡུས་པ་བྱ་བ་སྟེ། ན་མོ་རིག་འཛིན་རྩ་བརྒྱུད་ཀྱི་བླ་མ་རྣམས་ཀྱི་བཀའ་བདེན་པ་དང༌། ཡི་དམ་དཔལ་ཆེན་རྡོ་རྗེ་གཞོན་ནུའི་ལྷ་ཚོགས་རྣམས་ཀྱི་བཀའ་བདེན་པ་དང༌། ཕུར་སྲུང་དམ་ཅན་རྒྱ་མཚོའི་ཚོགས་ཀྱི་བཀའ་བདེན་པ་དང༌། བདེན་པ་དེ་རྣམས་ཀྱི་མཐུ་དང་ནུས་པ་ལ་བརྟེན་ནས། བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བར་བྱེད་པའི་དགྲ་བགེགས་བྱད་མ་ལྷ་སྲུང་དང་བཅས་པ་ཐམས་ཅད་དམིགས་པའི་རྟེན་དྲག་པོའི་ཐུན་རྫས་འདི་ལ་ཁུག་ཅིག བཛྲ་ཨངྐུ་ཤ་ཛཿ བཛྲ་པཱ་ཤ་ཧཱུཾ། བཛྲ་སྥོ་ཊ་བཾ། བཛྲ་ཨ་བེ་ཤ་ཡ་ཧོཿ ལན་གཅིག་ནས། ཧཱུཾ། དམ་ཚིག་ཆེན་པོའི་དུས་ལ་བབ། །སྤྲུལ་པ་ཆེན་པོའི་དུས་ལ་བབ། །ཕྱག་བརྙན་ཆེན་པོའི་དུས་ལ་བབ། །ཤྭ་ན་མུ་ཁའི་དུས་ལ་བབ། །བདག་ཉིད་ཆེན་མོའི་དུས་ལ་བབ། །ས་བདག་ཆེན་མོའི་དུས་ལ་བབ། །ཁྱེད་ཀྱི་དམ་ཚིག་དུས་ལ་བབ། །མཐུ་རྩལ་འབྱུང་བའི་དུས་ལ་བབ། །དངོས་གྲུབ་བར་ཆད་བྱེད་པའི་བགེགས། །གདུག་ཅིང་སྡང་སེམས་ལྡན་པ་རྣམས། །རྡོ་རྗེ་མེ་དབལ་སྙིང་བསྲེག་ནས། །ལུས་ངག་ཐལ་བའི་རྡུལ་དུ་རློགས། །དེ་ནས་དྲག་རྫས་ཐོགས་ཏེ་གཙོ་བོ་ལ་འབུལ་བ་ནི། ཧཱུཾ། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །དམ་ཉམས་དགྲ་བོའི་ཤ་ཁྲག་རུས་པ་འདི། །རྡོ་རྗེ་གཞོན་ནུ་ཡབ་ཡུམ་ཞལ་དུ་འབུལ། །བཞེས་ནས་དགྲ་བགེགས་མ་ལུས་བསྒྲལ་དུ་གསོལ། །ཨོཾ་བཛྲ་ཀཱི་ལ་ཀཱི་ལ་ཡ་ཧཱུཾ་ཕཊ། གནོད་བྱེད་དགྲ་བགེགས་བྱད་མའི་ཙིཏྟ་ཛྭ་ལ་རཾ་བྷིནྡྷ་ཡ་བྷིནྡྷ་ཡ་ཧཱུཾ་ཕཊ། ད་ཧ་ད་ཧ་ཛྭ་ལ་ཛྭ་ལ་བཛྲ་ཧཱུཾ་ཕཊ། གྲངས་ཚད་གོང་བཞིན་ཕུལ་ནས། འདོད་གསོལ་བསྡུས་པ་ནི། དཔལ་ཆེན་རྡོ་རྗེ་གཞོན་ནུ་ཡབ་ཡུམ་གྱིས་བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བར་བྱེད་པའི་དགྲ་བགེགས་གདུག་པ་ཅན་ཐམས་ཅད་དྲག་པོའི་ལས་ཀྱིས་ཚར་གཅོད་པའི་ཕྲིན་ལས་མཛད་དུ་གསོལ། སརྦ་ཤ་ཏྲུཾ་མཱ་ར་ཡ་ཕཊ། དེ་ནས་ཁྲོ་བོ་བཅུ་ལ་འབུལ་བ་ནི། ཧཱུཾ། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །དམ་ཉམས་དགྲ་བོའི་ཤ་ཁྲག་རུས་པ་འདི། །ཁྲོ་བཅུ་ཡབ་ཡུམ་ཟ་གསོད་ཞལ་དུ་འབུལ། །བཞེས་ནས་དགྲ་བགེགས་མ་ལུས་བསྒྲལ་དུ་གསོལ། ཨོཾ་བཛྲ་ཀྲོ་དྷ་ཧཱུཾ་ཀ་ར་སོགས་ནས་སྥོ་ཊའི་བར་ལྷ་སྔགས་རྫས་སྔགས་ལིངྒའི་སྐབས་བཞིན་ཕུལ། འདོད་གསོལ་ནི། ཁྲོ་རྒྱལ་ཡབ་ཡུམ་ཟ་གསོད་དང་བཅས་པ་རྣམས་ཀྱིས་བདག་ཅག་དཔོན་སློབ་སོགས་ནས་སརྦ་ཤ་ཏྲུཾ་མཱ་ར་ཡ་ཕཊ། ཅེས་པའི་བར་འདོད་གསོལ་བསྡུས་པ་སྔར་བཞིན་བརྗོད། དེ་ནས་སྲས་མཆོག་བཞི་ལ། ཧཱུཾ། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །དམ་ཉམས་དགྲ་བོའི་ཤ་ཁྲག་རུས་པ་འདི། །སྤྲུལ་པའི་སྲས་མཆོག༴ བཞེས་ནས་དགྲ་བགེགས་མ་ལུས་བསྒྲལ་དུ་གསོལ། །ཨོཾ་བཛྲ་ཀྲོ་དྷ་བཛྲ་ནས་རཏྣ། པདྨ། ཀརྨ་ཀཱི་ལི་ཀཱི་ལ་སོགས་ཤམ་བུ་དང་བཅས་གོང་བཞིན་ཕུལ། འདོད་གསོལ་ནི། ཁྲོ་རྒྱལ་སྤྲུལ་པའི་སྲས་མཆོག་རྣམས་ཀྱིས་བདག་ཅག་དཔོན་སློབ་སོགས་ནས་སརྦ་ཤ་ཏྲུཾ་མཱ་ར་ཡ་ཕཊ། ཅེས་པའི་བར་སྔར་བཞིན་བརྗོད། དེ་ནས་སྒོ་སྐྱོང་གདོང་མོ་བཞི་ལ། ཧཱུཾ། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །དམ་ཉམས་དགྲ་བོའི་ཤ་ཁྲག་རུས་པ་འདི། །སྤྲུལ་པའི་སྲས་མཆོག༴ བཞེས་ནས་དགྲ་བགེགས་མ་ལུས་བསྒྲལ་དུ་གསོལ། །ཨོཾ་བཛྲ་ཀཱི་ལི་ཀཱི་ལི་ཡ་བྷིནྡ་ཡ་ནས་མཱ་ར་ཡའི་བར་ཤམ་བུ་དང་བཅས་སྔར་བཞིན་ཕུལ། འདོད་གསོལ་ནི། སྒོ་སྐྱོང་གདོང་མོ་རྣམས་ཀྱིས་བདག་ཅག་དཔོན་སློབ་སོགས་ནས་སརྦ་ཤ་ཏྲུཾ་མཱ་ར་ཡ་ཕཊ། ཅེས་པའི་བར་སྔར་བཞིན་བརྗོད། དེ་ནས་ཕུར་སྲུང་ལ། ཧཱུཾ། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །དམ་ཉམས་དགྲ་བོའི་ཤ་ཁྲག་རུས་པ་འདི། །ཕུར་སྲུང་དམ་ཅན་རྒྱ་མཚོའི་ཞལ་དུ་འབུལ། །བཞེས་ནས་དགྲ་བགེགས་མ་ལུས་བསྒྲལ་དུ་གསོལ། །ཀ་ཏཾ་ཀ་ཡེ་སོགས་ཤམ་བུ་དང་བཅས་ལན་གསུམ་ཙམ་ཕུལ། འདོད་གསོལ་ནི། ཕུར་སྲུང་དམ་ཅན་རྒྱ་མཚོའི་ཚོགས་དང་བཅས་པ་རྣམས་ཀྱི་བདག་ཅག་དཔོན་སློབ་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བར་བྱེད་པའི་དགྲ་བགེགས་གདུག་པ་ཅན་ཐམས་ཅད་དྲག་པོའི་ལས་ཀྱིས་ཚར་གཅོད་པའི་ཕྲིན་ལས་མཛད་དུ་གསོལ། སརྦ་ཤ་ཏྲུཾ་མ་ར་ཡ་ཕཊ། དེས་དྲག་རྫས་གྲུབ། དེ་ནས་གནད་དབབ་ཀྱི་རྫས་ལ། དགུག་གཞུག ན་མོ་རིག་འཛིན་རྩ་བརྒྱུད་སོགས་ནས་དམིགས་པའི་རྟེན་གནད་དུ་དབབ་པའི་ཐུན་རྫས་འདི་ལ་ཁུག་ཅིག ཅེས་སྦྱོར་བ་དང༌། དེ་ནས་དམ་ཚིག་ཆེན་པོ་སོགས་ཀྱིས་ཕོ་ཉ་བསྐུལ། ཧཱུཾ། ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ། །དགྲ་བགེགས་གནད་དུ་འབེབས་པའི་ཐུན་རྫས་འདི། །རྡོ་རྗེ་གཞོན་ནུ་ཡབ་ཡུམ་ཞལ་དུ་འབུལ། །བཞེས་ནས་དགྲ་བགེགས་མ་ལུས་བསྒྲལ་དུ་གསོལ། །དེ་བཞིན་ཁྲོ་བཅུ་སོགས་ལའང་དེས་རིགས་འགྲེས་ཏེ་ཤེས་པར་བྱ། དེ་བཞིན་ལྔ་སྔགས་རྫས་སྔགས་རྣམས་དང༌། འདོད་གསོལ་སྤེལ་ཚིག་བསྡུས་པ་རྣམས་ཀྱང་སྔར་བཞིན་སྦྱར་བས་ཕུལ། དེས་གནད་དབབ་ཀྱི་རྫས་གྲུབ། དེ་ནས་གསོད་པའི་རྫས་ལ་དགུག་གཞུག་སྐབས། དམིགས་པའི་རྟེན་གསོད་པའི་མཐུན་རྫས་འདི་ལ་ཁུག་ཅིག ཅེས་སྦྱར། དེ་ནས། ཧཱུཾ། དམ་ཚིག་ཆེན་པོའི་སོགས་དང༌། ཧཱུཾ། ཡེ་ཤེས་ཀློང་ཡངས་སོགས་ཧོམ་ཁུང་བསྐྱེད་སྐབས་དགྲ་བགེགས་མྱུར་དུ་གསོལ་བའི་ཐུན་རྫས་འདི། །ཞེས་སྦྱར། གཞན་རྣམས་གོང་དུ་བརྗོད་མ་ཐག་པའི་ཚིག་འཕྲོ་ལས་རིགས་འགྲེ་བས་ཤེས་པར་བྱའོ། །ཡང་མྱོས་བྱེད་ཀྱི་རྫས་དང་ཚ་བའི་རྫས་གཉིས་ལ་དགུག་གཞུག་སྐབས། དམིགས་པའི་རྟེན་སྨྱོ་རུ་ཆུག་པའི་རྫས་འདི་ཁུག་ཅིག ཅེས་དང༌། དམིགས་པའི་རྟེན་སྲེག་བྱེད་ཚ་བའི་རྫས་འདི་ལ་ཁུག་ཅིག ཅེས་སྦྱར། དེ་ནས་ཧོམ་ཁུང་བསྐྱེད་སྐབས་དགྲ་བགེགས་སྨྱོ་རུ་ཆུག་པའི་དུག་ཁྲག་འདི་ཞེས་དང༌། དགྲ་བགེགས་སྲེག་བྱེད་ཚ་བའི་རྫས་རྒོད་འདི། ཞེས་སྦྱར་བའི་ཁྱད་པར་ཙམ་མོ། །ཡང་ལོངས་སྐབས་ཡོད་ན་ཁྲོ་བཅུ་སོགས་ལྷ་རེ་རེ་བཞིན་བདེན་བདར་དང་འདོད་གསོལ་སྦྱར་བར་སྤྲོ་ན། འདི་ལྟར་བདེན་པར་སྐབས། ཁྱད་པར་དུ་ཁྲོ་རྒྱལ་ཧཱུཾ་ཀ་ར་ཡབ་ཡུམ་ཟ་གསོད་དང་བཅས་པ་རྣམས་ཡི་བཀའ་བདེན་པ་དང༌། ཞེས་དང༌། ཧོམ་བསྐྱེད་སྐབས་ཧཱུཾ་ཀ་ར་ཡབ་ཡུམ་རྣམས་ཀྱི་ཞལ་དུ་འབུལ། ཞེས་དང༌། འདོད་གསོལ་སྐབས་ཁྲོ་རྒྱལ་ཧཱུཾ་ཀ་ར་ཡབ་ཡུམ་ཟ་གསོད་དང་བཅས་པ་རྣམས་ཀྱིས་བདག་ཅག་དཔོན་སློབ་སོགས་དང༌། དེ་བཞིན་ཐམས་ཅད་ལ་མགོ་མཚུངས་སྦྱར་བས་ཤེས་པར་བྱའོ། །དེ་ནས་རྫས་ཐམས་ཅད་རྫོགས་པའི་རྗེས་སུ། ན་མོ་བདུད་འདུལ་ལས་ཀྱི་ཧེ་རུ་ཀ་དཔལ་ཆེན་རྡོ་རྗེ་གཞོན་ནུ་ཡབ་ཡུམ་ཁྲོ་བཅུ་ཁྲ་ཐབས་འཁོར་སྤྲུལ་པ་ཟ་གསོད་ཕོ་ཉ་ཡང་སྤྲུལ་ལས་མཁན་ཕུར་སྲུང་དམ་ཅན་རྒྱ་མཚོའི་ཚོགས་དང་བཅས་པ་རྣམས་ཀྱིས། བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བར་བྱེད་པའི་གཟུགས་ཅན་གྱི་དགྲ། གཟུགས་མེད་ཀྱི་བགེགས། ལོག་འདྲེན་འབྱུང་པོ། དམ་སྲི་སྒབ་འདྲེ། རྒྱ་འདྲེ་འགོང་པོ། མཐའ་བཞིའི་དཔུང༌། བྱད་མ་ལྷ་སྲུང་དང་བཅས་པ་ཐམས་ཅད་བསྒྲལ་ཞིང་ཚར་གཅོད་པར་མཛད་དུ་གསོལ། མདོར་ན་སངས་རྒྱས་ཀྱི་བསྟན་པ་དང་སེམས་ཅན་གྱི་བདེ་སྐྱིད་ལ་འཚེ་ཞིང༌། བདག་ཅག་དམ་པའི་ཆོས་སྒྲུབ་པ་ལ་བར་དུ་གཅོད་པའི་དགྲ་བགེགས་གདུག་པ་ཅན་ཐམས་ཅད་ལོ་དང་ཟླ་བར་ཞག་དང་ཟ་མར་མ་འགྱངས་པར་སྐད་ཅིག་ཡུད་ཙམ་ཅིག་ལ་མངོན་སྤྱོད་དྲག་པོའི་ལས་ཀྱིས་ཐལ་བའི་རྡུལ་དུ་བརླག་པར་མཛད་དུ་གསོལ། སརྦ་ཤ་ཏྲུཾ་མཱ་ར་ཡ་ཕཊ། ཞེས་འདོད་གསོལ་རྒྱས་པ་ལན་གཅིག་བརྗོད། ཡང་དམིགས་བསལ་གདོན་བགེགས་དྲག་པོ་ལྟ་བུ་ལ་དོ་གལ་ཆེ་ན། དཀར་ལིང་བྲིས་པ་ལ་སྨད་ལས་གདབ་ཁ་རྒྱས་པ་གསེར་སྐྱེམས་ནས་བཟུང་རྡུལ་དུ་རློག་པའི་བར་བྱས་ནས། ལྕགས་སླད་དུ་མར་ནག་སྐོལ་བའི་མེ་ལྕེས་སླེབ་པའི་སྔར་ལིངྒ་བླ་རེས་སུ་བྲེས་ཞལ་སྟབས་ཀྱི་བཞེས་སྒྲ་དྲག་པོ་དང་བཅས་ཛ་གད་རྫས་ལྡན་གྱིས་མེ་སྤར་ཏེ་དྲག་པོའི་ཧོམ་དུ་བསྲེགས་པར་བྱའོ། །དེ་ནས་སྒྲུབ་ཆེན་མ་འབྲེལ་བའི་སྲེག་རྐྱང་སྐབས་ཚོགས་ལས་བྱང་གཞུང་བཞིན་ཐབ་ཏུ་ཕུལ། བསྐང་གསོ་ནས་བཟུང་ཚེ་འགུགས་ཡན་གྲུབ་པར་བྱའོ། །དེ་ནས་མཆོད་བསྟོད་བྱ་བ་ནི། ཨོཾ་ཤྲཱི་ཀརྨ་ཧེ་རུ་ཀ་ས་པཱ་རི་ཝ་རེ་ཨརྒྷཾ་ནས་ཤཔྟའི་བར་གྱིས་མཆོད་པ་ཐབ་ཏུ་ཕུལ། ཨོཾ་ཤྲཱི་ཀརྨ་ཧེ་རུ་ཀ་ས་པཱ་རི་ཝ་རེ་པཉྩ་ཀཱ་མ་གུ་ཎ་པཱུ་ཛ་ཁཱ་ཧི། དེ་བཞིན་དུ་སརྦ་པཉྩ་ཨ་མྲྀ་ཏ་པཱུ་ཛ་ཁཱ་ཧི། མཧཱ་རཀྟ་པཱུ་ཛ་ཁཱ་ཧི། མཧཱ་བ་ལིངྟ་པཱུ་ཛ་ཁཱ་ཧི། དེ་ནས་རྩི་ཐོགས་ཏེ། ཨོཾ་བཛྲ་ཀཱི་ལི་ཀཱི་ལ་ཡ་ས་པཱ་རི་ཝ་རེ་ཏམྦུ་ལ་ཡེ་སྭཱཧཱ། ལན་བདུན་དང༌། གོས་ཟུར་ཐོགས་ཏེ། ཨོཾ་བཛྲ་ཀཱི་ལི་ཀཱི་ལ་ཡེ་ས་པཱ་རེ་བཛྲ་ཝསྟྲ་ཡེ་སྭཱཧཱ། ལན་བདུན་གྱིས་ཕུལ། བསྟོད་པ་ནི། ཧཱུཾ྄། དཔལ་ལྡན་ཞེ་སྡང་འཇོམས་མཛད་ལྷ་ཡི་ལྷ། །ཞེ་སྡང་རྡོ་རྗེ་སངས་རྒྱས་ཀུན་གྱི་དངོས། །གཉིས་མེད་འཁོལ་ལོ་རྒྱལ་འདེབས་སྐུ་ལ་འཁྲིལ། །རྡོ་རྗེ་གཞོན་ནུའི་སྐུ་ལ་ཕྱག་འཚལ་བསྟོད། །དཔལ་ལྡན་ཞེ་སྡང་འཇོམས་མཛད་ཁྲོ་བོའི་རྒྱལ། །ཞེ་སྡང་རྡོ་རྗེ་སངས་རྒྱས་ཀུན་གྱི་དངོས། །གཉིས་མེད་ཁྲོ་མོ་བཅུ་ཡིས་སྐུ་ལ་འཁྲིལ། །ཁྲོ་རྒྱལ་སྤྲུལ་པའི་ཚོགས་ལ་ཕྱག་འཚལ་བསྟོད། །དཔལ་ལྡན་ཞེ་སྡང་རྡོ་རྗེའི་བཀའ་ལ་གནས། །བསྟན་པ་བསྲུང་ཞིང་ཕྲིན་ལས་སྒྲུབ་མཛད་པ། །ཤྭ་ན་ས་བདག་བདག་ཉིད་སྐྱེས་བུ་སོགས། །ཕུར་པའི་སྲུང་མ་རྣམས་ལ་ཕྱག་འཚལ་བསྟོད། །དེ་ནས་གཤེགས་སྐྱེམས་མར་ཁུ་ཐོགས་ཏེ། ཨོཾ་བཛྲ་ཀཱི་ལི་ཀཱི་ལ་ཡ་ས་པཱ་རི་ཝ་རེ་བཛྲ་ཛྭ་ལ་རཾ་ཛྭ་ལ་རཾ་ཧཱུཾ་ཕཊ། ལན་བདུན་ཕུལ། དེ་ནས་འབྲུ་དང་མེ་ཏོག་བཀྱེ། གཙོ་བོ་དང་བཅས་མེ་ཏོག་འཐོར་ནས་གསོལ་བ་བཏབ་པ་ནི། ཧོཿ དགོངས་སུ་གསོལ་ལོ། །དུས་གསུམ་སངས་རྒྱས་ཐམས་ཅད་ཀྱི་སྐུ་གསུང་ཐུགས་མི་ཟད་པ་རྒྱན་གྱི་འཁོར་ལོའི་བདག་ཉིད། ཁྲག་འཐུང་ཁྲོ་བོ་ཐམས་ཅད་ཀྱི་སྤྱི་དཔལ། བདུད་དང་བདུད་ཀྱི་ཕྱོགས་ཐམས་ཅད་སྒྲོལ་བའི་དཔའ་བོ། བཅོམ་ལྡན་འདས་ཕྲིན་ལས་ཡོངས་རྫོགས་ཀྱི་གཙོ་བོ་དཔལ་ཆེན་རྡོ་རྗེ་གཞོན་ནུ། ཡུམ་ཆེན་འཁོར་ལོ་རྒྱས་འདེབས། འཁོར་ཡེ་ཤེས་ཀྱི་ཁྲོ་བཅུ་ཡབ་ཡུམ། ཟ་གསོད་ཁྲ་ཐབས་ཉི་ཤུ། སྲས་མཆོག་ཀཱི་ལ་རིགས་བཞི། ཕྱག་བརྙན་སྒོ་མ་རྣམ་བཞི། ཕུར་སྲུང་དམ་ཅན་བཅུ་དྲུག་ལ་སོགས་པ་རྡོ་རྗེ་ཕུར་པའི་དཀྱིལ་འཁོར་གྱི་ལྷ་ཚོགས་བཀའ་བསྲུང་དམ་ཅན་རྒྱ་མཚོའི་ཚོགས་དང་བཅས་པ་རྣམས་བདག་ལ་དགོངས་སུ་གསོལ། བདག་ཅག་དཔོན་སློབ་རྒྱུ་སྦྱོར་གྱི་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། སྔོན་གྱི་ལས་དང་འཕྲལ་གྱི་རྐྱེན་ལས་བྱུང་བའི་ནད་གདོན་འགལ་རྐྱེན་བར་ཆད་ཐམས་ཅད་ཞི་བར་མཛོད་ཅིག ཕ་རོལ་གྱི་རྦོད་གཏོང་བྱད་སྟིམས་ས་ལ་མནན་པ། ཆུ་ལ་གཏད་པ། མེ་ལ་བསྲེག་པ། ཟུར་དུ་འཕང་བ་ལ་སོགས་པ་ཐམས་ཅད་བྱད་མ་རང་གི་རང་གཤེད་དུ་ཕོབ་ཅིག གཞན་ཡང་ལྷ་འདྲེ་ཟ་ཁ་གཏད་པ། གནོད་པའི་དབལ་ཟུག་པ། ཐོའི་རྒྱན་གཞི་བཏིང་བ། ཤོའི་རྡེའུ་སྤུང་བ། བྱད་ཀྱི་ཁྲམ་ལ་བཏབ་པ་ཐམས་ཅད་དགྲ་ལ་གྱུར་ཅིག ཞི་བ་དང་རྒྱས་པ་དང་དགུག་པ་དང་དབང་དང་མངོན་སྤྱོད་དྲག་པོའི་ལས་ཐམས་ཅད་རང་དབང་དུ་མངའ་བརྙེས་པར་མཛོད་ཅིག ཁྱད་པར་བསྒྲལ་བའི་ཞིང་དུ་གྱུར་པའི་དགྲ་བགེགས་ཆེ་གེ་མོའི་གཟུགས་དཀར་བྱང་དུ་བྲིས་ཤིང་དམར་བྱང་དུ་བཏབ་པ་འདི་རྣམས། ལོ་དང་ཟླ་བར་མ་འགྱངས། ཞག་དང་ཟ་མར་མ་འགོར་བར་མྱུར་བ་ཉིད་དུ་རྟགས་ཕྱུང༌། མཚན་མ་སྟོན། ལྔ་ཕུང་ཤིག བདུན་བརྒྱུད་ཆོད། མིང་དང་བརྡ་ཙམ་ཡང་མ་ལུས་པ་ལུས་ངག་ཐལ་བའི་རྡུལ་དུ་རློག་ཅིང་ཡིད་རྟེན་ཆོས་ཀྱི་དབྱིངས་སུ་སྒྲོལ་བའི་ཕྲིན་ལས་མཛད་དུ་གསོལ། ལན་གསུམ། དེ་ནས་གཙོ་བོ་བདག་ཅག་སོགས་ཀྱིས་མེ་ཏོག་ཕུལ་ནས་ནོངས་པ་བཤགས། ཨོཾ་ཁྱོད་ཀྱི་སེམས་ཅན་སོགས་ཀྱིས་ཡེ་ཤེས་པ་དབྱིངས་སུ་གཤེགས། སྒྲུབ་དཀྱིལ་སྐབས་ཚོམ་བུ་སླར་འདྲེན། ཡེ་ཤེས་པ་དཀྱིལ་འཁོར་དུ་གཤེགས། དམ་ཚིག་པ་རང་ལ་ཐིམ་པར་གྱུར། ཞེས་བརྗོད་དོ། །གསུམ་པ་རྗེས་མཐའ་སྡུད་ཀྱི་བྱ་བ་ནི། བུད་ཤིང་བསྣན། ཐབ་ཏུ་མེ་ལྷ་འཁོར་དང་བཅས་པ་སྔར་བཞིན་བཞུགས་པར་གྱུར། ཁྲག་གི་ཡོན་ཆབ་སོགས་མཆོད་པ་རེ་རེ་བཞིན་ཐོགས་ཏེ། ཨོཾ་ཨགྣི་ཀྲོ་དྷ་ས་པཱ་རི་ཝ་རེ་ཨརྒྷཾ་སོགས་ནས་ཤཔྟའི་བར་གྱིས་ཕུལ། ཨོཾ་ཨགྣི་ཀྲོ་དྷ་ས་པཱ་རི་ཝ་རེ་པཉྩ་ཀཱ་མ་གུ་ཎ་པཱུ་ཛ་ཁཱ་ཧི། དེ་བཞིན་སརྦ་ཨ་མྲི་ཏ་པཱུ་ཛ་ཁཱ་ཧི། མཧཱ་རཀྟ་པཱུ་ཛ་ཁཱ་ཧི། མཧཱ་བ་ལིངྟ་པཱུ་ཛ་ཁཱ་ཧི། དེ་ནས་སོ་རྩི་ཐོགས་ཏེ། ཨོཾ་ཨགྣི་ཀྲོ་དྷ་ས་པཱ་རི་ཝ་རེ་ཏམྦུ་ལ་ཡེ་སྭཱཧཱ། ལན་བདུན་དང༌། གོས་ཟུང་ཐོགས་ཏེ། ཨོཾ་ཨགྣི་ཀྲོ་དྷ་ས་པཱ་རི་ཝ་རེ་བཛྲ་ཝསྟྲ་ཡེ་སྭཱཧཱ། ལན་བདུན་གྱིས་ཕུལ། བསྟོད་པ་ནི། ཧཱུཾ྄། མེ་ལྷའི་རྒྱལ་པོ་དྲང་སྲོང་མཆོག །བདུད་བཞི་འཇོམས་མཛད་ཕྱག་བཞི་པ། །ལས་ཀུན་འགྲུབ་མཛད་འོད་པོ་ཆེ། །སྔོན་ཚེ་འདི་ན་ལྷ་ཡི་མཆེད། །ད་ལྟ་རྣལ་འབྱོར་སྒྲུབ་པའི་ཆོས། །གདུག་པ་འདུལ་མཛད་ཁྱོད་ལ་བསྟོད། །དེ་ནས་རྫས་ལྷག་ཡམ་ཤིང་དང་མར་ཁུ་ལ། ཨོཾ་ཨགྣ་ཡེ་ཛྭ་ལ་ཡ་གནོད་བྱེད་དགྲ་བགེགས་བྱད་མ་རྦོད་གཏོང་དང་བཅས་པ་ཐམས་ཅད་མཱ་ར་ཡ་ཕཊ་གྱིས་ཕུལ། རྫས་གཞན་རྣམས་ལ། ཧཱུཾ། དམར་ནག་མེ་ཡི་དཀྱིལ་འཁོར་དུ། །ཟ་བྱེད་མེ་ལྷ་འཁོར་བཅས་ལ། །དགྲ་བགེགས་རཱུ་པ་རྩ་བའི་རྫས། །དགྲ་བོའི་ཤ་རུས་དྲག་པོའི་རྫས། །དགྲ་བགེགས་གནད་དུ་དབབ་པའི་རྫས། །དགྲ་བོ་མྱུར་དུ་གསོད་པའི་རྫས། །དགྲ་བགེགས་སྨྱོ་རུ་ཆུག་པའི་རྫས། །དགྲ་བོ་སྲེག་བྱེད་ཚ་བའི་རྫས། །འབུལ་ལོ་ལྷག་མེད་ཁ་རཾ་ཁཱ་ཧི། བདག་ཅག་དཔོན་སློབ་འཁོར་བཅས་ལ། །གནོད་པའི་དགྲ་བགེགས་བརླག་པར་མཛོད། །རྫས་ལྷག་རིམ་པར་ཐོགས་ཏེ། ཨོཾ་ཨགྣ་ཡེ་ཀྲོ་དྷ་ཡེ་དགྲ་བགེགས་ཤ་ཏྲུཾ་མཱ་ར་ཡ་ཛྭ་ལ་རཾ་ཧཱུཾ་ཕཊ། ཅེས་རྫས་རེ་ལེན་རེ་སྐྱར་ནས་ཕུལ། དེ་ནས་གཤེགས་སྐྱེམས་མར་ཁུ་ཐོགས་ཏེ། ཨོཾ་ཨགྣི་ཀྲོ་དྷ་ས་པཱ་རི་ཝ་རེ་བཛྲ་ཛྭ་ལ་རཾ་ཛྭ་ལ་རཾ་ཧཱུཾ་ཕཊ། ལན་བདུན་ཕུལ། དེ་ནས་འབྲུ་དང་མེ་ཏོག་བཀྱེ། གཙོ་བོ་དང་བཅས་གསོལ་བ་བཏབ་པ་ནི། ཧོཿ དགོངས་སུ་གསོལ་ལོ། །ཞིང་སྐྱོང་ལེགས་ལྡན་ཆེན་པོ། ཚངས་པའི་དབང་པོ་མཆོག་གི་སྲས་པོ། རིགས་པའི་རྒྱལ་པོ་དྲང་སྲོང་མེ་ལྷ་འཁོར་དང་བཅས་པ་རྣམས་བདག་ལ་དགོངས་སུ་གསོལ། བདག་ཅག་དཔོན་སློབ་རྒྱུ་སྦྱོར་སྦྱིན་པའི་བདག་པོ་མི་ནོར་འཁོར་དང་བཅས་པ་རྣམས་ལ། གནོད་ཅིང་འཚེ་བར་བྱེད་པའི་གཟུགས་ཅན་གྱི་དགྲ གཟུགས་མེད་ཀྱི་བགེགས། ལོག་འདྲེན་འབྱུང་པོ། དམ་སྲི་སྒབ་འདྲེ། རྒྱ་འདྲེ་འགོང་པོ། མཐའ་བཞིའི་དཔུང༌། བྱད་མ་ལྷ་སྲུང་དང་བཅས་པ་ཐམས་ཅད་བསྒྲལ་ཞིང་ཚར་གཅོད་པར་མཛད་དུ་གསོལ། མདོར་ན་སངས་རྒྱས་ཀྱི་བསྟན་པ་དང་སེམས་ཅན་གྱི་བདེ་སྐྱིད་ལ་འཚེ་ཞིང༌། བདག་ཅག་དམ་པའི་ཆོས་སྒྲུབ་པ་ལ་བར་དུ་གཅོད་པའི་དགྲ་བགེགས་གདུག་པ་ཅན་ཐམས་ཅད་ལོ་དང་ཟླ་བར་ཞག་དང་ཟ་མར་མ་འགྱངས་པར་སྐད་ཅིག་ཡུད་ཙམ་གཅིག་ལ་མངོན་སྤྱོད་དྲག་པོའི་ལས་ཀྱིས་ཐལ་བའི་རྡུལ་དུ་བརླག་པར་མཛད་དུ་གསོལ། ལན་གསུམ། དེ་ནས་ཡི་གེ་བརྒྱ་པས་ནོངས་བཤགས་དང་ལྷག་ཆད་བསྐང༌། སྤྱན་འདྲེན་པའི་རྒྱ་ཕྱིར་བསྐྱེད་ལ། བདག་གི་དོན་དང་གཞན་གྱི་དོན། །བྱིན་ཟ་ཁྱོད་ཀྱིས་བསྒྲུབས་ཀྱི་གཤེགས། །ཇི་བཞིན་དུས་སུ་ཚུར་བྱོན་ཅིག །བདག་ལ་དངོས་གྲུབ་ཀུན་འགྲུབ་མཛོད། །ཨོཾ་གཙྪ་གཙྪ་མེ་ལྷ་རང་གནས་སུ་གཤེགས་པར་གྱུར། །ཅེས་བརྗོད། དེ་ནས་མེ་ལོངས་སྐབས་ཡོད་ཀྱང་མི་བཞག་པར་དུག་ཁྲག་གིས་ཆུས་བསྲེག་པའི་ཐལ་བ་བཟློག་པའི་ཐལ་འདེབས་དང་བཅས་དགྲ་ཕྱོགས་སུ་རླུང་ལ་བསྐུར་བའམ། ཆུ་བོ་ཆེན་པོར་བསྐུར་བའམ། ལམ་རྒྱ་གྲམ་དུ་མནན་ནས་གྲོ་བརྡུང་བྱ་བ་སོགས་གང་རུང་བྱའོ། །དེ་ནས་སླར་ཧཱུཾ་ཧཱུཾ་བཛྲ་ཀཱ་ཝ་ཙི་ཧཱུཾ། རྡོ་རྗེ་གོ་ཁྲབ་སོགས་ནས་བར་ཆད་གང་གིས་ཀྱང་གླགས་མི་རྙེད་པར་གྱུར། ཅེས་བརྗོད། དེ་ནས་དགེ་བ་བསྔོ། སྨོན་ལམ་བཀྲ་ཤིས་བཅས་པས་མཐའ་བརྒྱན་པར་བྱའོ།། །།ཞེས་རྡོ་རྗེ་ཕུར་པ་ལ་བརྟེན་པའི་དྲག་པོའི་སྦྱིན་བསྲེག་འདི་ལ། བཀའ་གཏེར་གཉིས་ལས་བྱུང་བའི་སྒྲུབ་ཐབས་མཐའ་ཡས་པའི་ཕྱིར། དྲག་པོའི་སྦྱིན་བསྲེག་ཀྱང་རྒྱས་བསྡུས་ཅི་རིགས་པར་གསུངས་པའི་དབང་གིས། དཔེ་ཆ་མང་པོ་ཞལ་འདུར་ཡང་ཆོག་ཁྲིགས་འདྲ་མིན་སྣ་ཚོགས་སུ་མཐོང་བས་གང་ལའང་ཆ་འཇོག་མ་བྱེད་པར། རྙིང་མའི་གུར་དྲག་ཕུར་གཤིན་གྱི་ལས་སྦྱོར་སྤྱི་དང་མཐུན་པར་རྫས་བདུན་ལ་བརྟེན་པའི་མན་ངག་ཆིག་དྲིལ་འདི་ནི། འཇམ་མགོན་ཀོང་སྤྲུལ་རིན་པོ་ཆེའི་ཕྱག་བཞེས་ཀྱི་རྗེས་སུ་འབྲངས་ཏེ། ཁོ་བོ་དུས་ཞབས་ཀྱི་ཆོས་སྨྲ་བ་སྤྲང་བན་དགེ་རིན་པས་ལག་ལེན་བལྟས་ཆོག་ཏུ་བཀོད་པ་དགེ་ལེགས་སུ་གྱུར་ཅིག། །།སརྦ་མངྒ་ལཾ།།